title: Adam Scott (näyttelijä)

text: Scott on esiintynyt useissa elokuvissa, kuten "Hellraiser: Veriviiva" (1996), "" (1996), "Salattu rikos" (2002), "The Aviator" (2004), " Anoppi on pahin"(2005), "Paksuna" (2007), "Piraija" (2010), ja Karkausvuosi (2010).


title: Adam Scott (näyttelijä)

text: Vuosiksi 2010–2015 Scott kiinnitettiin NBC-televisioyhtiön kiitettyyn komediasarjaan Puisto-osasto. Vuonna 2017 Scott esitti Ed Mackenzietä HBO:n moninkertaisesti palkitussa sarjassa Big Little Lies".


title: Adam Scott (näyttelijä)

text: Scott on toinen juontaja ja käsikirjoittaja podcast-sarjoissa "U Talkin' U2 To Me". ja ""


title: Adam Scott (näyttelijä)

text: Adam Scott meni naimisiin Naomi Sablan kanssa vuonna 2005. Heillä on kaksi lasta.


title: Symoksaniili

text: Symoksaniili (CHNO) on orgaaninen yhdiste. Yhdistettä käytetään maataloudessa fungisidina.


title: Symoksaniili

text: Huoneenlämpötilassa symoksaniili on väritöntä kiteistä ainetta. Yhdiste liukenee vähäisessä määrin veteen ja hyvin moniin orgaanisiin liuottimiin esimerkiksi dikloorimetaaniin, kloroformiin ja asetoniin. Symoksaniilin fungisidisten vaikutusten mekanismi ei ole täysin tiedossa ja aktiivisia voivat olla myös sen kasveissa muodostuvat aineenvaihduntatuotteet. Mahdollinen vaikutusmekanismi on RNA- ja proteiinisynteesin esto. Symoksaniili vaikuttaa erityisesti munasieniin.


title: Symoksaniili

text: Symoksaniilin synteesin ensimmäisessä vaiheessa syanoetikkahappo reagoi etyyliurean kanssa muodostaen 2-syano-N-etyylikarbamoyyliasetamidia. Tämä välituote reagoi natriumnitriitin kanssa vesiliuoksessa, jolloin muodostuu oksiimi. Viimeisessä vaihe on metylointireaktio jodimetaanin tai dimetyylisulfaatin avulla.


title: Symoksaniili

text: Symoksaniiliä käytetään sienimyrkkynä muun muassa perunaruton tojunnassa, siemenperunoiden käsittelyyn, sekä tomaattien, humalan ja viinirypäleiden sienitautien torjuntaan. Yhdiste imeytyy kasveihin lehtien, varsien ja juuriston kautta. Ainetta käytetään usein yhdessä muiden fungisidien kuten mankotsebin ja folpetin kanssa. Symoksaniili on hyväksytty käytettäväksi kasvinsuojeluaineena muun muassa Euroopan unionin ja Yhdysvaltojen alueella. Yhdysvalloissa aine tuli markkinoille vuonna 1977.


title: Timo Sild

text: Timo Sild (s. 26. helmikuuta 1988) on virolainen suunnistaja. MM-kilpailuissa hänen parhaat henkilökohtaiset sijoituksensa ovat kahdeksas sija keskimatkalla Riiassa 2018 sekä kymmenes sija pitkällä matkalla niin Strömstadissa 2016 kuin myös Tartossa 2017. Tarton MM-kilpailuissa hän sijoittui neljänneksi Viron viestijoukkueessa. EM-kilpailuissa hänen paras sijoituksensa on keskimatkan seitsemäs sija Palmelassa 2014. Juniorien MM-kilpailuista Sildillä on yksi maailmanmestaruus ja yksi hopea.


title: Timo Sild

text: Seuratasolla Sild edustaa Kooveeta, jossa hän on voittanut Jukolan viestin 2016 ja 2018. Aiemmin hän on edustanut myös Deltaa.


title: Timo Sild

text: Myös hänen veljensä Lauri Sild on Viron maajoukkuesuunnistaja.


title: MKE Ankaragücü

text: Makina Kimya Endüstrisi Ankaragücü on jalkapalloseura Ankaran kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa. Ankaragücü on voittanut Turkin Cupin 1972 ja 1981.


title: MKE Ankaragücü

text: Ankaragücün maalit merkitty ensin


title: Ghostemane

text: Eric Whitney (s. 15. huhtikuuta 1991) tunnetaan paremmin taiteilijanimellä Ghostemane, on yhdysvaltalainen hip-hop -artisti Lake Worthista, Yhdysvalloista. Whitney oli alun perin kitaristi hardcore- ja doom metal -bändeille uransa alkuaikoina. Whitney aloitti rap-uransa muutettuaan Los Angelesiin, Kaliforniaan.


title: Ghostemane

text: Ajan myötä hän on saanut paljon myönteistä huomiota underground hip hop -piireissä.


title: Ghostemane

text: Eric Whitney syntyi 15. huhtikuuta Lake Worth, Floridassa vanhemmille, jotka olivat alun perin kotoisin New Yorkista. Whitney kasvoi West Palm Beachissä, Floridassa. Teininä hän oli mukana useissa eri bändeissä joissa hän soitti kitaraa. Hän myös harrasti amerikkalaista jalkapalloa opiskellessaan high-schoolissa, mihin hänen isänsä oli käytännössä hänet pakottanut osallistumaan. Whitneyn isä kuoli Whitneyn ollessa 17-vuotias.


title: Ghostemane

text: Whitney alkoi osoittamaan kiinnostusta rap-musiikkia kohtaan, kun hän oli kitaristina "Nemesis"-nimisessä hardcore-bändissä, missä hänen bändikaverinsa esitteli hänelle Memphis rapin.


title: Ghostemane

text: Whitney muutti vuonna 2015 Los Angelesiin, sillä hänen musiikkinsa ei menestynyt niin hyvin Etelä-Floridassa. Näihin aikoihin hän myös irtisanoutui työstään. Whitneyn tavattua JGRXXN, Whitney liittyi JGRXXN collectiiviin, Schemaposseen. Ryhmään kuului myös muita tunnettuja underground-artisteja kuten Lil Peep sekä Craig Xen.


title: Ghostemane

text: Huhtikuussa 2016 Schemaposse hajosi, jättäen Whitneyn ilman ryhmää. Whitney alkoi jonkun ajan kuluttua ystävystyä suositun underground-ryhmän, $uicideboy$:in sekä toisen floridalaisen räppärin, Pouyan kanssa.


title: Ghostemane

text: Pouya julkaisi musiikkivideon "1000 Rounds" Ghostemanen kanssa huhtikuussa 2017. Videosta tuli nopeasti viraali hitti, jolla on heinäkuun 2018 puoleen väliin mennessä yli 10 miljoonaa näyttökertaa YouTubessa.


title: Ghostemane

text: Ghostemane ammentaa musiikkiinsa paljon teemoja, sekä erityispiirteitä black metallista sekä raskaasta musiikista. Whitney on itse kertonut, että black metal -yhtye Bathoryllä on ollut hyvin suuri vaikutus hänen musiikkiinsa. Kun taas puhutaan rap- musiikin vaikutuksista, on Whitney sanonut ihailevansa ryhmien kuten Three 6 Mafian tuotantoa.


title: Ghostemane

text: Sanoituksissaan Whitney käsittelee usein masennusta, nihilismiä, okkultismiä sekä kuolemaa.


title: Dmitri Donskoi (täsmennyssivu)

text: Dmitri Donskoi oli Moskovan ruhtinaskunnan suuriruhtinas. Termi voi tarkoittaa myös seuraavia:


title: Antalyaspor

text: Antalyaspor Kulübü on jalkapalloseura Antalyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.


title: Be'er Ya'akov

text: Be'er Ya'akov on kaupunki Israelin Keski-Israelin hallintoalueella. Kaupungin perustivat vuoristojuutalaiset siirtolaiset Venäjän Dagestanista vuonna 1907. Vuoden 2016 lopussa kaupungin asukasluku oli 20 378.


title: Be'er Ya'akov

text: Be'er Ya'akov perustettiin vuonna 1907. Sen ensimmäiset 56 juutalaista siirtolaiset tulivat Dagestanista Venäjältä ja suurin osa heistä oli niin sanottuja vuoristojuutalaisia. Kaupunki sai nimensä joukkoa johtaneen rabbi Ya'akov Yizhakin mukaan ja nimi tarkoittaa Ya'akovin kaivoa. Vuonna 1925 alueelle muutti myös 20 juutalaista perhettä Turkista. Alueen talous perustui aluksi mantelipuutarhoille ja asukasluku pysyi pitkään suhteellisen pienenä. Vuonna 1948 Be'er Ya'akovin asukasluku oli vain noin 400 henkilöä. Paikka kasvoi kuitenkin huomattavasti Israelin itsenäisyyssodan jälkeen vuonna 1948. Be'er Ya'akoviin rakennettiin uusia asuntoja ja siihen liitettiin hallinnollisesti kaksi läheistä moshavia. Oma kuntansa Be'er Ya'akovista tuli vuonna 1949. Mantelien lisäksi paikalla alettiin viljellä esimerkiksi sitrushedelmiä ja pitää maitokarjaa.


title: Be'er Ya'akov

text: Perinteisen maatalouden lisäksi Be'er Ya'akovissa on nykyisin teollisuutta. Kaupungissa sijaitsee esimerkiksi suuri laatikkotehdas, sekä Israel Aerospace Industries -yhtiön (IAI) osasto. Teollisuuden lisäksi kaupungin alueella on kolme suurta sairaalaa ja oppilaitoksia, joissa käy oppilaita myös Be'er Ya'akovia ympäröiviltä alueilta.


title: Be'er Ya'akov

text: Be'er Ya'akovin asukasluku vuoden 2016 lopussa oli 20 378.


title: Büyükşehir Belediye Erzurumspor

text: Büyükşehir Belediye Erzurumspor on jalkapalloseura Erzurumin kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.


title: Albert Kahn (arkkitehti)

text: Albert Kahn (21. maaliskuuta 1869 Rhaunen, Preussin kuningaskunta – 8. joulukuuta 1942 Detroit, Yhdysvallat) oli yhdysvaltalainen erityisesti teollisuuslaitoksia suunnitellut arkkitehti. Häntä on kutsuttu myös Detroitin arkkitehdiksi.


title: Albert Kahn (arkkitehti)

text: Juutalaisperheeseen Reininmaalla syntynyt Kahn muutti 11-vuotiaana perheensä mukana Yhdysvaltoihin Detroitiin. Hänen isänsä Joseph (1860–1924) oli koulutukseltaan rabbi ja piti Detroitissa ravintolaa, äiti Rosalie harrasti kuvaamataiteita ja musiikkia.


title: Albert Kahn (arkkitehti)

text: Kahn meni teini-ikäisenä arkkitehtitoimisto Mason and Ricen palvelukseen. Hän voitti 1891 vuoden mittaisen stipendin Euroopassa suoritettavia opintoja varten ja kiersi sitten Saksassa, Ranskassa, Italiassa ja Belgiassa yhdessä toisen arkkitehtiopiskelijan Henry Baconin kanssa joka tuli myöhemmin tunnetuksi Washingtonissa sijaitsevan Lincolnin muistomerkin suunnittelijana.


title: Albert Kahn (arkkitehti)

text: Kahn perusti vuonna 1895 Detroitiin oman arkkitehtitoimiston "Albert Kahn Associates" joka toimii yhä edelleen. Hän kehitti yhdessä nuoremman veljensä insinööri Julius Kahnin (1874–1942) kanssa Kahnin järjestelmänä tunnetun rakennustekniikan jolla korvattiin teollisuusrakennuksien seinissä, katoissa ja tukirakenteissa aiemmin käytetty puu teräsbetonirakenteilla. Näin rakennusten paloturvallisuus parani ja niihin voitiin suunnitella suuria avoimia sisätiloja. Ikkunat voitiin tehdä isommiksi jolloin sisätilojen valaistus parani ja voitiin käyttää myös kattoikkunoita. Ensimmäinen tällainen rakennus oli vuonna 1903 valmistunut Packard Motor Car Companyn autotehdas Detroitissa.


title: Albert Kahn (arkkitehti)

text: Autotehtailija Henry Ford kiinnostui Kahnin suunnitelmista ja Kahn suunnitteli sitten vuonna 1909 Ford Motor Companyn Highland Parkin autotehtaan Detroitiin. Tässä tehtaassa alettiin valmistaa Ford Model T-autoja ja siellä otettiin käyttöön myös liukuhihna joka nopeutti autojen kokoamista. Kahn suunnitteli sitten Fordille myös Ford River Rougen teollisuuskompleksin joka rakennettiin 1917–1928 Michiganin Dearborniin. Tämän tehdaskompleksi sijaitsi 2,4 kilometriä leveällä ja 1,8 kilometriä pitkällä maa-alueella ja siihen kuului 93 rakennusta joissa oli lattiapinta-alaa yhteensä 1,5 neliökilometriä. Tehdaskompleksissa työskenteli parhaimmillaan 120 000 työntekijää.


title: Albert Kahn (arkkitehti)

text: Vuonna 1929 Neuvostoliiton hallitus antoi Kahnin arkkitehtitoimistolle tehtäväksi suunnitella Stalingradiin rakennettavan maan ensimmäisen traktoritehtaan. Vuonna 1930 toimisto alkoi konsultoida myös kaikkea Neuvostoliitossa tapahtuvaa teollisuusrakentamista. Kahn perusti Moskovaan "Gosproektstroi"--nimisen suunnittelutoimiston joka koulutti ja ohjasi neuvostoliittolaisia arkkitehtejä ja insinöörejä. Vuoteen 1932 saakka toiminut suunnittelutoimisto koulutti 4 000 arkkitehtiä ja insinööriä ja suunnitteli 521 teollisuuslaitosta Neuvostoliiton ensimmäisen viisivuotissuunnitelman aikana.


title: Albert Kahn (arkkitehti)

text: Vuonna 1937 Kahnin toimisto suunnitteli 19% kaikista Yhdysvaltojen arkkitehtien suunnittelemista teollisuuslaitoksista. Toisen maailmansodan aikana 500 työntekijän toimisto suunnitteli Detroitiin ja lähiympäristöön muun muassa Detroit Arsenal panssarivaunutehtaan joka oli Yhdysvaltain ensimmäinen panssarivaunujen massatuotantoon suunniteltu tehdaslaitos sekä Willow Runin pommikonetehtaan jossa valmistettiin vuodesta 1942 alkaen erityisesti Consolidated B-24 Liberator-pommikoneita.


title: Albert Kahn (arkkitehti)

text: Teollisuusrakennusten lisäksi Kahn suunnitteli muun muassa yksityistaloja, vuonna 1922 valmistuneen General Motorsin pääkonttorin ja vuonna 1928 valmistuneen 28-kerroksisen Art Deco-tyylisen Fisher Building-pilvenpiirtäjän Detroitin keskustaan sekä useita rakennuksia Michiganin yliopiston kampukselle Ann Arboriin.


title: Albert Kahn (arkkitehti)

text: Albert Kahnin kuoleman jälkeen Franklin-instituutti myönsi hänelle Frank P. Brown-mitalin


title: Tempest (lentokone)

text: Tempest on Iso-Britannian hanke uuden sukupolven hävittäjälentokoneen kehittämiseen. Lentokoneen suunnitellaan korvaavan Eurofighter Typhoonin ja sen ensilento olisi vuonna 2035. Lentokoneen kehittäjiä ovat:


title: Tempest (lentokone)

text: Lentokone on kaksimoottorinen deltasiipinen monitoimihävittäjä, jossa on myös häiveominaisuuksia.


title: Tempest (lentokone)

text: Lentokonetta esiteltiin Farnborough’n ilmailunäyttelyssä. Lentokoneen kehitykseen on aiottu käyttää kahden miljardin punnan edestä rahaa vuoteen 2025 mennessä, joka oli varattu tuleville järjestelmille vuonna 2015. Lopullisesta kustannuksesta ei ole arviota. Lentokoneeseen on suunniteltu kykyä lentää myös miehittämättömänä.


title: Whiro

text: Whiro on maorien mytologiassa pimeyden, pahuuden ja kuoleman jumala. Hän on valon ja hedelmällisyyden jumala Tanen vihollinen. Tautien henget auttavat ja tukevat häntä.


title: Next Generation Weapons System

text: Next Generation Weapons System (NGWS) (myös Future Combat Air System, FCAS) on toistaiseksi nimeämätön Ranskan ja Saksa yhteishanke seuraavan sukupolven hävittäjälentokoneen kehittämiseen. Hankkeen tavoite on korvata Eurofighter Typhoon ja Dassault Rafale -hävittäjät vuodesta 2040 alkaen.


title: Vínbúð

text: Vínbúð ("viinikauppa", islannin puhekielessä "ríkið") on Islannin valtion omistava alkoholijuomien jälleenmyyjä. Sillä on yksinoikeus alkoholijuomien myymiseen, joiden alkoholipitoisuus ylittää 2,25 tilavuusprosenttia. Vínbúð vastaa siis Suomen Alkoa.


title: Vínbúð

text: Vínbúðilla on 46 myymälää.


title: Viliam Čacho

text: Viliam Čacho (s. 14. lokakuuta 1998 Trenčín, Slovakia) on slovakialainen jääkiekkoilija, joka edustaa KHL-joukkue Jokereita. Hän on pelipaikaltaan keskushyökkääjä. Čacho aloittanee kauden 2018–2019 seuran A-nuorissa.


title: Viliam Čacho

text: Čacho on HK Dukla Trenčínin kasvatti. Hän pelasi juniorina myös HK Púchovissa, josta Čacho palasi kesken kauden 2012–2013 Trenčínin B-nuoriin. Kaudella 2013–2014 hän oli joukkueen paras pistemies ja syöttäjä tehoilla 8+36=44. Pudotuspeleissä Čacho oli Trenčínin paras syöttäjä yhdeksällä syöttöpisteellään. Kaudella 2014–2015 hän oli joukkueen paras syöttäjä ja toiseksi paras pistemies Erik Smolkan jälkeen tehoilla 12+43=55. Čacho voitti myös tehoilla 4+18=22 Slovakian B-nuorten sarjan pudotuspelien syöttöpörssin ja sijoittui pistepörssissä toiseksi edellään vain HK Ružinovin Jakub Lacka. Hän voitti myös pudotuspelien tehotilaston lukemalla +17. Čacho voitti kauden päätteeksi Slovakian B-nuorten mestaruuden sekä samana keväänä A-nuorten mestaruuden.


title: Viliam Čacho

text: Kaudeksi 2015–2016 Čacho siirtyi vain 16-vuotiaana Ruotsiin Södertälje SK:n J18-junioreihin. Hän oli J18 Elitissä joukkueen paras pistemies ja syöttäjä tehoilla 4+17=21. Kauden 2016–2017 Čacho aloitti Södertäljen J20-junioreissa, mutta hän palasi kesken kauden kuitenkin kotimaahansa ja siirtyi kasvattajaseuransa Dukla Trenčínin A-nuoriin. Čacho jakoi pudotuspeleissä joukkueen sisäisen pistepörssin voiton Dominik Novákin kanssa.


title: Viliam Čacho

text: Čacho aloitti kauden 2017–2018 Slovakian alle 20-vuotiaiden maajoukkueen kehitysohjelma HK Orange 20:n vahvuudessa. Hän pelasi joukkueessa Extraligaa 19 runkosarjaottelua tehopistein 3+6=9 ja sarjatasoa alempana 1. hokejová liga SR:ää yhdeksän runkosarjaottelua tehopistein 6+5=11. Čacho teki Extraliga-debyyttinsä 12. syyskuuta 2017 HK Popradia vastaan. Hän teki ottelussa myös ensimmäisen Extraliga-maalinsa ylivoimalla. Čacho pelasi alkukaudella myös yhden ottelun kasvattajaseuransa Dukla Trenčin A-nuorissa, kunnes tammikuussa 2018 hän siirtyi varaamattomana pelaajana ns. "tender-sopimuksella" Yhdysvaltain USHL-junioriliigan Green Bay Gamblersiin.


title: Viliam Čacho

text: Heinäkuussa 2018 Čacho teki 1+1-vuotisen ja kaksisuuntaisen KHL-sopimuksen Jokereiden kanssa.


title: Viliam Čacho

text: Čacho pelasi alle 20-vuotiaiden MM-kilpailuissa vuonna 2018, jolloin hän toimi Slovakian varakapteenina. Čacho pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015.


title: Viliam Čacho

text: Čachon isä Viliam Sr. pelasi omalla urallaan pudotuspelit mukaan lukien yli 500 ottelua Slovakian Extraligassa. Hän toimi kaudella 2017–2018 Slovakian alle 18-vuotiaiden maajoukkueen päävalmentajana.


title: Papua-Uuden-Guinean kansalliskirjasto

text: Papua-Uuden-Guinean kansalliskirjasto on Papua-Uuden-Guinean kansallisen kirjastopalvelun () ylläpitämä kirjasto Papua-Uuden-Guinean pääkaupungissa Port Moresbyssä. Kansalliskirjasto ja Papua-Uuden-Guinean julkisista kirjastoista vastaava kansallinen kirjastopalvelu on perustettu vuonna 1975.


title: Papua-Uuden-Guinean kansalliskirjasto

text: Käytännössä Papua-Uuden-Guinean kansalliskirjasto toimii rakennuksessa, johon aiempi emämaa Australia lahjoitti varat Papua-Uuden Guinean itsenäistymislahjana. Vuonna 1978 tämä kansalliskirjaston ja -arkiston yhteinen uudisrakennus otettiin käyttöön. Se sijaitsee Papua-Uuden-Guinean yliopiston (University of Papua New Guinea) Michael Somaren kirjaston ohella yliopiston Waiganin kampuksella.


title: Papua-Uuden-Guinean kansalliskirjasto

text: Kansallisen kirjastopalvelun taustalla oli vuonna 1936 Papua-Uudessa-Guineassa perustettu Yleisten kirjastojen palvelu (). Hallinnollisesti Papua-Uuden-Guinean kirjastopalvelu - ja sen toimintoihin lukeutuva kansalliskirjasto - on maan opetusministeriön alaisen (julkisten) kirjastojen ja arkistoistojen viraston (, OLAB) osa. Tämän viraston perustamista, tehtäviä ja organisointia käsittelevä säädös annettiin vuonna 1993.


title: Papua-Uuden-Guinean kansalliskirjasto

text: Kansalliskirjaston tehtäviin kuuluu muun muassa kerätä ja kehittää kattavaa Papua-Uuteen-Guineaan ja sen väestöä käsittelevää aineistokokoelmaa; antaa maan parlamentille ja hallitukselle kirjastopalveluja; edistää lukutaitoa, lukemista ja tiedon jakamista perustamalla julkisia kirjastoja, mobiileja kirjastopalveluja, maaseudun kirjastopalveluja ja muilla tavoin; sekä toimia kirjastoasioissa yhteistyössä koti- ja ulkomaisten viranomaisten ja instituutioiden kanssa.


title: Papua-Uuden-Guinean kansalliskirjasto

text: Papua-Uuden-Guinean vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 64,2 prosenttia vuonna 2015.


title: Jaakko Oksanen (jalkapalloilija)

text: Jaakko Oksanen (s. 7. marraskuuta 2000 Helsinki) on suomalainen jalkapalloilija, joka pelaa englantilaisessa Brentfordissa. Hän on pelipaikaltaan keskikenttäpelaaja.


title: Jaakko Oksanen (jalkapalloilija)

text: Oksanen siirtyi Helsingin Jalkapalloklubiin 12-vuotiaana. Oksanen teki debyyttinsä Veikkausliigassa 28. lokakuuta 2017 Rovaniemen Palloseuraa vastaan.


title: Jaakko Oksanen (jalkapalloilija)

text: Tammikuussa 2018 Oksanen siirtyi kaksivuotisella sopimuksella Brentfordiin.


title: Hrólfr Riu'un saaga

text: Hrólfr Riu’un saaga tai "Hrólfr Riu’un ja hänen sotureittensa saaga" (isl. "Hrólfs saga kraka (ok kappa hans)") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Saaga kertoo muinaisesta, kertomusperinteen mukaan 500-luvulla eläneestä ja mahdollisesti Tanskassa Lejren alueella hallinneesta kuningas Hrólfr "krakista" ("riuku"), joka kuului tarunhohtoiseen Skjöldungien kuningassukuun. Saaga keskittyy kuvaamaan erityisesti kuningas Hrólfrin ja Uppsalassa hallitsevan kuningas Aðilsin välisiä vihamielisyyksiä, sekä siihen johtaneita syitä ja sen seurauksia. Monelle muinaissaagalle tyypilliseen tapaan "Hrólfr Riu’un saaga" sisältää muutamia yksittäisiä runoja (isl. "lausavísur"). "Hrólfr Riu’un saagan" kirjoittaja on oletettavasti tuntenut vanhan, mahdollisesti alkujaan jo 900-luvulla laaditun runon "Bjarkamál" (“Bjarkin laulu“), jonka kattavin versio on säilynyt latinankielisenä Saxo Grammaticuksen teoksessa "Gesta Danorum". "Hrólfr Riu’un saaga" ei kuitenkaan sisällä itse runoa, vaan ilmaisee sen kertoman proosamuodossa. "Hrólfr Riu’un saagaa" ei ole suomennettu.


title: Hrólfr Riu'un saaga

text: "Hrólfr Riu’un saagasta" on säilynyt lukuisia käsikirjoituksia, mutta näistä vanhimmatkin ovat peräisin vasta 1600-luvulta. Saagan editioista useimmat ovat pohjautuneet käsikirjoitukselle AM 9 fol. (1600-l.), mutta Desmond Slayn diplomaattisessa editiossa (1960), jossa saagan eri käsikirjoitusversiot esiintyvät rinnakkain eikä kirjoitusmuotoja ole normalisoitu, AM 285 4to (v. 1654) on ollut pääkäsikirjoituksena. Käsikirjoitusten nuoresta iästä huolimatta maininnat muissa lähteissä todistavat "Hrólfr Riu’un saagan" olevan vanhempi. Esimerkiksi 1200-luvulla vaikuttanut islantilainen historioitsija Snorri Sturluson mainitsee teoksensa Proosa-Edda runouden taitoa käsittelevässä osiossa "Skáldskaparmál" Hrólfrista kertovista ”tarinoista” (isl. "frásagnir"), ja "Hrólfr Riu’un saaga" mainitaan islantilaisen Möðruvellirin luostarin vuoden 1461 inventaarioluettelossa.


title: Hrólfr Riu'un saaga

text: Tutkijoiden arvioiden mukaan "Hrólfr Riu’un saaga" sellaisena kuin se nykyään tunnetaan on kirjoitettu 1300-luvun lopulla tai 1400-luvun alkupuolella. Huolimatta siitä, että saaga on iältään nuori, se luetaan niin kutsuttuihin sankarisaagoihin (saks. "Heldensagas"), joihin luetaan yleensä muinaissaagoista vanhimmat. Syy tähän on se, että saagan taustalla vaikuttanut tarinaperinne muinaisista tanskalaisista kuninkaista on hyvin vanhaa, ja samat kuninkaat esiintyvät myös huomattavasti vanhemmissa pohjoiseurooppalaisissa lähteissä. On myös katsottu, että "Hrólfr Riu’un saaga" sisältäisi samaa materiaalia kuin nyt jo kadonnut, mutta todennäköisesti 1200-luvun alussa laadittu *"Skjöldunga saga", joka tunnetaan vain osittain muiden lähteiden kautta.


title: Hrólfr Riu'un saaga

text: "Hrólfr Riu’un saagan" päähenkilö, kuningas Hrólfr, mainitaan saagan lisäksi useassa muussa keskiaikaisessa lähteessä. Näitä ovat ensinnäkin tanskalaisista lähteistä Saxo Grammaticuksen vuoden 1200 paikkeilla laatima latinankielinen Tanskan kuninkaista kertova teos "Gesta Danorum" ja 1100-luvulta peräisin oleva "Chronicon Lethrense" eli ”Lejren kronikka”. Islantilaisissa lähteissä Hrólfr mainitaan edellä mainitussa Snorrin tekstissä "Skáldskaparmál" (1200-l. alku) ja myyttisistä kuninkaista kertovassa "Ynglinga sagassa" (1200-l. alku), joka on osa "Heimskringla-nimellä" tunnettua kuningassaagojen kokoelmaa, sekä "Gautrekrin saagassa". Alkujaan todennäköisesti 1100-luvulta peräisin oleva skandinaavisten kuninkaiden sukupuu "Langfeðgatal", joka on säilynyt 1300-luvun alusta peräisin olevassa käsikirjoituksessa AM 415 4to, mainitsee sekin Hrólfrin Óðinn-jumalasta polveutuvien Skjöldungien sukuluettelossa. Lisäksi Hrólf mainitaan muinaisenglanninkielisissä runoelmissa Widsith (900-luvulta) ja Beowulf (n. 700–1000). Ensin mainitussa Hrólfriin viitataan muinaisten germaanisten sankareiden luettelossa nimellä Hróþwulf. Jälkimmäisessä Hroðulf esitetään Beowulfin sukulaisena.


title: Hrólfr Riu'un saaga

text: "Hrólfr Riu’un saaga" pohjautuu vanhalle tarinaperinteelle, mutta se myös yhdistelee kerronnassaan keskiaikaisille ritariromaaneille ja niiden käännöksille tyypillisiä tarina-aihelmia sekä kansansatumaisia piirteitä. Saagassa tavataan erilaisia yliluonnollisia olentoja, kuten berserkkejä, haltioita, peikkoja ja noitia sekä maagisia aseita. Saagan kirjoittaja on todennäköisesti tuntenut arturiaanista eli kuningas Arthuriin ja tämän ritareihin liittyvää kirjallisuutta, esimerkiksi ritarisaagoja. Saagan kirjoittaja viittaa lopussa lisäksi ”mestari Galterukseen”, joka todennäköisesti tarkoittaa 1100-luvulla vaikuttanutta Gautier de Châtillonia. Tämän Aleksanteri Suuresta kirjoittama teos "Alexandreis" käännettiin Islannissa 1200-luvun puolivälissä ja tunnetaan nimellä "Alexanders saga".


title: Hrólfr Riu'un saaga

text: "Hrólfr Riu’un saagassa" mainitaan Hrólfrin linnoitus "Hleiðargarðr". Useat tutkijat ovat sitä mieltä, että kyseinen Hleiðargarðr on sijainnut Tanskassa Roskilden lähellä nykyisen Lejren alueella. Vanhassa Lejressä (Gammel Lejre), missä sijaitsee useita vanhoja kuningashautoja, on 1900-luvun lopulta alkaen tehty arkeologisia kaivauksia, joiden yhteydessä alueelta on löydetty merkkejä suurista rakennuksista. On mahdollista, että "Hrólfr Riu’un saagan" taustalla vaikuttanut tarinaperinne juontuu osittain todellisista tapahtumista ja sen hahmoilla on voinut olla esikuvanaan historiallisia henkilöitä, joilla on ollut jonkinlainen yhteys Vanhan Lejren alueeseen. Huolimatta siitä, että "Hrólfr Riu'un saaga" pohjautuu vanhalle tarinaperinteelle, tulisi sen arvoon historianlähteenä kuitenkin suhtautua kriittisesti. Vuosisatojen välimatka itse tapahtumiin, kansansatumaiset piirteet ja vaikutteet eurooppalaisesta kirjallisuudesta ovat kaikki vaikuttaneet siihen, että "Hrólfr Riu'un saagaa" ei voida lukea kritiikittömästi historiallisia faktoja ilmentävänä tekstinä.


title: Hrólfr Riu'un saaga

text: "Hrólfr Riu’un saagan" tapahtumat sijoittuvat pääosin nykyisen Tanskan ja Ruotsin alueille. "Hrólfr Riu’un saaga" herättikin alkujaan kiinnostusta erityisesti Tanskassa, koska saagassa kuvattiin ennen kaikkea Tanskan muinaisiksi kuninkaiksi katsottuja hallitsijoita. Tanskalaiset oppineet tutkivat saagaa jo 1600-luvun lopulla. Tuolloin ilmestyivät myös ensimmäiset saagasta tehdyt käännökset, joita ei kuitenkaan julkaistu. Ensimmäinen painettu "Hrólfr Riu’un saagan" vapaamuotoinen ja mukaileva tanskankielinen versio oli Thormodus Torfæuksen "Historia Hrolfi Kraki", joka ilmestyi Kööpenhaminassa vuonna 1706.


title: Hrólfr Riu'un saaga

text: Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta myös suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin. Suurvalta-ajan ruotsalaisia oppineita kiinnostivat "Hrólfr Riu'un saagan" osalta varsinkin saagan kuvaukset Ruotsin alueen hallitsijoista. Koska ruotsalaiset eivät tuolloin enää ymmärtäneet muinaissaagojen kieltä, ilmestyi "Hrólfr Riu’un saaga" ruotsiksi käännettynä Eric Julius Björnerin teoksessa "Nordiska kämpa dater" vuonna 1737 (Stockholm: Horn).


title: Jaakko Määttänen

text: Jaakko Määttänen (s. 3. syyskuuta 1999) on suomalainen kilpakävelijä. Hän edustaa Espoon Tapioita, ja hänen valmentajanaan toimii Jani Lehtinen. Vuosina 2010–2018 hän edusti Keski-Uudenmaan Yleisurheilua.


title: Jaakko Määttänen

text: Kalevan kisoista Koivunen on saavuttanut pronssia 20 kilometrin kävelystä vuonna 2018. Lisäksi hän on ollut mukana viestijuoksun SM-kilpailuissa voittamassa neljää pronssia vuosina 2013, 2014, 2015 ja 2016 3 × 3 000 metrin kävelyviestistä. Sisäratojen SM-kilpailuissa Koivunen on voittanut pronssia 5 000 metrin kävelyssä vuonna 2018.


title: Transnistrian kuvernoraatti

text: Transnistrian kuvernoraatti (), oli Toisen maailmansodan aikana 19.8.1941-29.1.1944 Romanian hallinnoima alue Dniestrin ja eteläisen Bugin (Buh) välillä, jonka akselivallat valloittivat Neuvostoliitolta Barbarossa-operaation alussa syksyn 1941 alkuun mennessä. Alue muodostettiin Dniestr-joen länsipuolella olevasta osasta Bessarabiaa) ja eteläisen Bug-joen itäpuolella olevasta osasta erottamalla se Saksan Ukrainan valtakunnankomissariaatista. Eteläpuolelle jäi Mustanmeren rannikko. Kuvernoraatti sisälsi nykyisen Transnistrian alueen ja idässä alueet Dniesteristä itään sijaitsevan Odessan ja eteläisen Vinnytsjan alueen. Odessasta tuli Transnistrian kuvernoraatin hallinnollinen pääkaupunki.


title: Transnistrian kuvernoraatti

text: Alue kuului ensimmäistä kertaa historiassa kokonaisuutena Romaniaan. Natsi-Saksan johtaja Adolf Hitler suostutteli akselivaltoihin kuuluneen Romanian johtajan marsalkka Ion Antonescun ottamaan valloitetun Transnistrian kuvernoraatin alueen korvauksena Wienin toisen välitystuomioistuimen päätöksellä Romanian Unkarille elokuussa 1940 menettämän Pohjois-Transilvanian tilalle. Romanian hallinnasta huolimatta Romanian hallitus ei sisällyttänyt muodollisesti Transnistriaa osaksi Romanian kuningaskuntaa, vaan muodosti siitä romanialaisen kuvernöörin hallitseman kuvernoraatin. Lopullinen ratkaisu jäi kuitenkin avoimeksi johtuen käynnissä olleesta maailmansodasta.


title: Transnistrian kuvernoraatti

text:
Osana akselivaltojen idän sotaretkeä eli Barbarossaa valloitti Romanian armeija 28. heinäkuuta 1941 mennessä Bessarabian, jonka Neuvostoliitto oli miehittänyt edellisenä vuonna kesäkuussa 1940 osana Molotov–Ribbentrop-sopimusta. Saksalaisjoukot etenivät samanaikaisesti Neuvosto-Ukrainaan pohjoisen suunnasta. Romanian johtajan marsalkka Antonescun joukoille jäi Transnistrian alueen valloitus. Elokuun puoleen väliin mennessä Romanian armeija oli ottanut alueen haltuunsa taisteluitta. Marsalkka Antonescu nimitti 19. elokuuta 1941 Transnistrian kuvernoraatille kuvernöörin väliaikaiseksi pääkaupungiksi Tiraspolin. Valtaamatta oli ainoastaan Odessan kaupungin alue, jota 60 000 hyökkäävää romanialaissotilasta vastaan puolusti 34 000 puna-armeijan sotilasta. Romanialaiset joutuivat lisäämään joukkojaan alueella, mutta valloitus onnistui vasta kahden piirityskuukauden jälkeen romanialaisten menettäessä lähes 100 000 sotilasta joko kaatuneina tai haavoittuneina.
Joulukuussa 1941 romanialaisviranomaiset tekivät väestönlaskennan Transnistriassa. Sen mkaan väestörakenne kuvernoraatissa oli seuraava:


title: Transnistrian kuvernoraatti

text: Transnistrian kuvernoraattissa tehtin roamnialaisvallan aikaan romanialaisväestön siirtoja itään eli Bug-joen itäpuolelle.


title: Transnistrian kuvernoraatti

text: Toisaalta alueella joutuivat juutalaiset kuten saksalaisten hallitsemilla alueilla vainon kohteeksi. Ensimmäiset juutalaisten tuhoamiset tapahtuivat Odessaa vallattaessa syksyllä 1941. Uhreja miehitysaikana oli kaikkiaan 200 000. Transnistrian kuvernoraattiin perustettiin kaksi keskitysleiriä ja useita ghettoja, joista romanialaiset hallintoviranomaiset käyttivät nimitystä siirtokunnat.


title: Transnistrian kuvernoraatti

text: Vaikka Romanian ydinalueita ml. pääkaupunki Bukarestia ja Ploieștin öljykenttiä pommitettiin ankarasti, Transnistrian kuvernoraatti säilyi suuremmilta hävityksiltä. Muutos tapahtui puna-armeijan aloittaessa hyökkäyksen syksyllä 1943. Puna-armeijan 2. Ukrainan rintama komentajanaan marsalkka Ivan Konev ylitti talvella 1943–1944 Dneprin ja jatkoi etenemistä länteen. Hyökkäyksen seurauksena romanialaisten hallinnoima Transnistrian kuvernoraatti koki loppunsa. Nimityksestä Transnistrian kuvernoraatti luovuttiin 29. tammikuuta 1944 ja sen tilalta kyseisestä alueesta käytettiin nimitystä "Sotilashallinto Dniestrin ja Bugin välissä". Edelleen 16. maaliskuuta 1944 Transnistrian sotatoimialueen vastuu siirtyi Saksan sotavoimille. Alue oli hyökkäyksen seurauksena käytännössä Neuvostoliiton puna-armeijan hallussa.


title: Transnistrian kuvernoraatti

text: Perääntyessään saksalaiset yrittivät hävittää Odessaa, sen satamaa ja teollisuuslaitoksia. Puna-armeija valloitti Odessan 16. huhtikuuta 1944, jolloin Transnistrian alue oli täysin puna-armeijan käsissä.


title: Keisarin perhe ja pyhä paholainen

text:
Keisarín perhe ja pyhä paholainen on Laila Hietamiehen kirjoittama näytelmä. Sitä on esitetty Suomen Kansallisteatterissa vuosina 1993–1995. Näytelmän ohjasi Arto af Hällström.
Rooleissa olivat mm. Martti Järvinen, Terhi Panula, Tapani Perttu, Petri Liski, Antti Pääkkönen, Aarno Sulkanen, Keijo Komppa, Minna Turunen, Leena Pöysti sekä Liisa Kuoppamäki.


title: Keisarin perhe ja pyhä paholainen

text: Syksyllä 1997 näytelmää esitettiin Varkauden Teatterissa.


title: John Knudsen Northrop

text: John Knudsen Northrop (s. ) oli yhdysvaltalainen lentokonesuunnittelija, joka perusti Northrop-yhtiöt. Northrop suunnitteli "monisoluisen" kennomaisen siipirakenteen sekä XB-35 ja YB-49 lentävän siiven prototyypit. Northrop suunnitteli Gerard Vulteen kanssa Lockheed Vega -lentokoneen.


title: John Knudsen Northrop

text: Tsekkiläissyntyinen Anthony Stadlman kertoi Northropille Euroopassa lentäneestä lentävästä siivestä. Välirikon jälkeen Northrop toteutti kokeellisen lentokoneensa, joka lensi vuonna 1929, ja muistutti Stadlmanin valokuvaa.


title: Zoran Zaev

text: Zoran Zaev (; s. 8. lokakuuta 1974, Strumica) on makedonialainen taloustieteilijä ja poliitikko, Makedonian pääministeri 31. toukokuuta 2017 lähtien. Zaev johtaa sosiaalidemokraattista SDSM-puoluetta.


title: Zoran Zaev

text: Zaev on opiskellut taloustieteitä Kyrilloksen ja Methodioksen yliopistolla. Hän liittyi sosiaalidemokraattiseen puolueeseen 1996 ja hänet valittiin parlamenttiin ensimmäisen kerran 2003. Zaev nousi puolueen johtoon 2008. Strumican pormestariksi hänet valittiin 2005, 2009 ja 2013.


title: Pyhien Kyrilloksen ja Methodioksen yliopisto

text: Kyrilloksen ja Methodioksen yliopisto () on Makedonian Skopjessa sijaitseva maan suurin yliopisto.


text: Yliopisto on perustettu 1949.


title: Maui (täsmennyssivu)

text: Maui voi tarkoittaa seuraavia asioita:


title: Vultee Aircraft

text: Vultee Aircraft oli yhdysvaltalainen lentokonevalmistaja, jonka perusti Gerard Vultee vuonna 1932 nimellä "Airplane Development Corporation". Yritys toimi Cord-yhtiön tytäryhtiönä marraskuuhun 1939 jolloin siitä tuli itsenäinen yhtiö nimellä "Vultee Aircraft". Vuonna 1943 Vultee yhdistyi Consolidated Aircraftin kanssa muodostaen Convair-yhtiön.


title: Jaakko Piesanen

text: Jaakko Veli Ilmari Piesanen (s. 28. lokakuuta 1993 Saarijärvi) on suomalainen kestävyysjuoksija. Hän edustaa Saarijärven Pullistusta ja hänen valmentajanaan toimii Tom Andtbacka.


title: Jaakko Piesanen

text: Kalevan kisoista Piesanen on saavuttanut Suomen-mestaruuden 10 000 metrin juoksusta ja pronssia 5 000 metrin juoksusta vuonna 2018. Maastojuoksun SM-kilpailuista hän on saavuttanut lyhyen matkan hopeaa vuonna 2018. Lisäksi Piesanen on voittanut aikuisten SM-pronssia puolimaratonilta vuonna 2016. Sisäratojen SM-kilpailuissa hän on voittanut hopeaa 3 000 metrillä vuonna 2018.


title: Jaakko Piesanen

text: Ennätyksikseen Piesanen on juossut 3 000 metrillä 8.10,12, 5 000 metrillä 14.11,73, 10 000 metrillä 29.24,34 ja puolimaratonilla 1.07.30.


title: Raija Massala

text: Raija Massala (1. lokakuuta 1938 Pyhäselkä – 11. lokakuuta 2016 Nizza, Ranska) oli suomalainen radio- ja televisiotoimittaja, joka työskenteli koko työuransa freelancerinä Yleisradiolle.


title: Raija Massala

text: Massala tuli tunnetuksi vuonna 1968 aloitetun radion ajankohtaisohjelman "Aamun peilin" ensimmäisenä juontajana, aluksi työparinaan Jukka Koponen ja myöhemmin Tommy Tabermann. 1970-luvun alkuvuosina Massala siirtyi "Päivän peilin" vetäjäksi, ja vuonna 1981 hänet nimitettiin Yleisradion radiouutisten ensimmäiseksi naispuoliseksi poliittiseksi toimittajaksi. Uransa jälkipuolen Massala teki television puolella "A-studiossa" ja juonsi myös monia vaaleihin liittyviä tv-lähetyksiä.


title: Raija Massala

text: Vuonna 1998 Massalalle myönnettiin valtion journalistipalkinto. Eläkevuosiaan hän vietti Ranskan Rivieralla ja kuoli Nizzassa 78-vuotiaana.


title: Justo Nguema

text: Justo "Papú" Nguema Nchama (s. 3. joulukuuta 1988) on päiväntasaajanguinealainen jalkapalloilija, joka pelaa keskikenttää. Hän pelaaSony de Elá Ngueman jalkapalloseurassa, joka kuuluuPäiväntasaajan Guinean valioliigaan.


title: Kamerunin maakunnat

text:
Kamerunin maakunnat eli alueet (Régions du Cameroun) ovat Kamerunin aluehallinnon yksiköitä. Vuodesta 2008 niillä on puolittainen itsehallinto. Niitä johtaa presidentin nimittämä kuvernööri. Kymmenen maakuntaa jaetaan edelleen 58 departementtiin. Departementit jaetaan edelleen arrondissementteihin ja osa niistä vielä piirikuntiin.
Kymmenen maakuntaa ovat


title: The Oath

text: The Oath on yhdysvaltalainen Joe Halpinin luoma rikosdraamasarja. Sen pääosissa esiintyvät Ryan Kwanten, Katrina Law ja Sean Bean. Sarjan esittäminen alkoi Yhdysvalloissa 8. maaliskuuta 2018 Sonyn omistaman suoratoistopalvelu Sony Cracklen kautta.


title: The Oath

text: Sarjan tapahtuvat sijoittuvat korruptioituneen poliisijengin ympärille heidän yrittäessään pitää omaa lakia yllä viranomaisten ja toisten jengien keskellä.


title: The Oath

text: Huhtikuussa ilmoitettiin Sonyn tilanneen sarjalle toisen tuotantokauden.


title: The Oath

text: Huhtikuussa 2017 Sony Crackle vahvisti tilanneen 10 jakson mittaisen pilottikauden "The Oath" sarjalle. Saman vuoden kesäkuussa Jeff T. Thomas kiinnitettiin pilottijakson ohjaajaksi.


title: The Oath

text: Ensimmäisen kauden kuvaukset alkoivat heinäkuussa 2017 Yhdysvalloissa Puerto Ricon saarella.


title: The Oath

text: Arvostelusivusto Rotten Tomatoesin yleisö antoi ensimmäisen kauden arvosanaksi 92%. Forbes.comin arvostelija Merrill Barr listasi sarjan "Shield – lain varjolla" ja "Southland" tasolle, vaikkakin "The Oath" jäi visuaalisesti noiden jalkoihin.


title: Guinea-Bissaun kansalliskirjasto

text: Guinea-Bissaun kansalliskirjasto eli INEPin yleinen kirjasto (, epävirall. suom. "Kansallisen opiskelu- ja tutkimusinstituutin yleinen kirjasto") on Guinea-Bissaun pääkaupungissa Bissaussa toimiva kansalliskirjasto. Se paitsi tieteellinen laitos, myös maansa suurin julkinen kirjasto varastomäärällä mitattuna, ja toimii yliopistokirjastona. Kirjasto sijaitsee samalla alueella kuin Amilcar Cabralin yliopiston (Universidade Amílcar Cabral) oikeustieteellinen tiedekunta ja kansallinen terveysalan korkeakoulu. Kirjasto auttaa toiminnallaan myös Boén Colins-yliopistoa. Hallinnollisesti kirjasto on maansa kansallisen opetus-, nuoriso-, kulttuuri- ja urheiluministeriön () alaisuudessa.


title: Guinea-Bissaun kansalliskirjasto

text: Kansalliskirjaston johtajana toimi Diogenes Cardoso (10/2017).


title: Guinea-Bissaun kansalliskirjasto

text: Kirjasto on perustettu 24. lokakuuta 1984 ja se sai kansalliskirjaston aseman 10. marraskuuta samana vuonna annetulla säädöksellä. Kirjastolla on ollut vapaakappaleoikeus vuodesta 1988, se huolehtii Portugalin siirtomaavallan ajan kansallisbibliografiasta (1941-1973), toimii yleisenä kirjastona, välittää kirjastojen välisiä lainoja ja toimii Guinea-Bissaussa julkaistujen teosten ja sarjojen ISBN-/ISSN-numeroinnista vastaavana tahona. Kirjastossa sijaitsee myös Yhdysvaltojen kustantama amerikkalainen nurkkaus (), jossa kävijät voivat esimerkkiä oppia yhdysvaltalaisesta yhteiskunnasta, lukea yhdysvaltalaisia online-lehtiä ja hakea tietoa Yhdysvalloissa opiskelemisesta sekä päästä käsiksi tuhansiin yhdysvaltalaisiin julkaisuihin.


title: Guinea-Bissaun kansalliskirjasto

text: Vuonna 2007 kansalliskirjaston kokoelmissa oli yhteensä 77 225 nimikettä.


title: Guinea-Bissaun kansalliskirjasto

text: Aikuisista eli vähintään 15-vuotiaista Guinea-Bissaun asukkaista lukutaitoisia oli YK:n kehitysohjelma UNEPin mukaan 59,9 prosenttia vuonna 2015.


title: Verta hiekassa

text: Verta hiekassa (tai Totuuden hetki, "Il momento della verità") on Francesco Rosin ohjaama italialainen draamaelokuva vuodelta 1965. Härkätaisteluaiheisen elokuvan käsikirjoittajia ovat ohjaaja Rosin lisäksi Pedro Portabella, Ricardo Munoz Suay ja Pedro Beltran.


title: Verta hiekassa

text: "Verta hiekassa" kertoo Espanjan köyhältä maaseudulta härkätaistelijaksi nousevan Miguelin tarinan. Pääosaa esittää aito matadori Miguel Mateo Miguelin.


title: Verta hiekassa

text: "Helsingin Sanomien "Markku Luoto kirjoitti elokuvan tv-esityksen alla huhtikuussa 1979 sen olevan ehkä paras koskaan tehty härkätaistelukuvaus: suora, paikoin raaka, syvälle julma ja epäinhimillisen lajin olemukseen porautuva.


title: Ally Law

text: Ally Law (s. 12. helmikuuta 1997) on brittiläinen tubettaja, joka tunnetaan hänen parkouraamisesta, vapaasti erilaisten rakennusten ja rakennelmien päällä kiipeilemisestä sekä lukuisten Overnight-haasteiden tekemisestä, joissa hän ja joukko hänen kavereitaan yrittää viipyä yön yli lukuisissa kaupallisissa kohteissa.


title: Ally Law

text: Ally Law syntyi Southamptonissa, Englannissa 12. helmikuuta 1997. Hän suoritti toisen koulutusasteen tutkintoa Oasis Academy Mayfieldissä, jonka hän keskeytti vuonna 2013. Ennen parkouraamisen aloittamista 16-vuoden iässä Law on kertonut olleensa "erittäin tyytymätön elämäänsä istuessaan [hänen] makuuhuoneessaan päivästä päivään, [hänen] piti lopettaa koulunkäynti ja hänellä ei ollut lainkaan ystäviä [eikä] ollut minkäänlaista ideaa siitä mitä [hän] halusi tehdä omalla elämällään". Hän on ollut erittäin riippuvainen videopelien pelaamisesta 13-vuotiaasta lähtien.


title: Ally Law

text: Law loi hänen YouTube-kanavansa joulukuussa 2014. Ensimmäisessä hänen lataamassaan videossa hän harjoitti parkouraamista Southamptonin keskustan rakennuksien katoilla GoPro-kameran kuvaamana. Law alkoi keräämään paikallisen median huomiota Southern Daily Echossa hänen stunteistaan joulukuussa 2015, kun hän kiipesi Dumpleton Towers-tornirakennuksiin Thornhillin kaupunginosassa.


title: Ally Law

text: Law on kiivennyt lukuisiin eri kohteisiin ympäri maailman muun muassa Melbournessa, Dubaissa, Bangkokissa ja Barcelonassa.


title: Ally Law

text: Murtauduttuaan Thorpe Parkiin kiivetäkseen Stealth-vuoristorataan heinäkuussa 2017 hänelle annettiin elinikäinen sisäänpääsykielto maailmanlaajuisesti kaikkiin Merlin Entertainmentin omistamiin huvipuistoihin ja viihdekohteisiin.


title: Ally Law

text: Tammikuussa 2018 Law murtautui yhdessä tubettaja ja BMX-pyöräilijä Ryan Taylorin kanssa kahdesti Britannian Julkkis Big Brother-taloon.


title: Ally Law

text: Law tekee myös "Overnight-haasteita", joissa hän ja joukko hänen kavereitaan yrittää viipyä yön yli kaupallisissa kohteissa niiden sulkemisaikojen jälkeen.


title: Ally Law

text: Lawn YouTube-kanava rikkoi miljoonan tilaajan rajapyykin 9. toukokuuta 2018.


title: Ally Law

text: Law on kerännyt kritiikkiä poliitikkojen, poliisien ja muiden viranomaisjäsenien keskuudessa hänen kiipeilystään sekä toisten tonteille murtautumisesta. Hampshire Constabulary on varoittanut häntä useaan otteeseen murtautumisista ja Dumbleton Towersien kiipeilyvideon ilmaannuttua "Daily Echo"-lehdessä, Southhamptonin kaupunginvaltuuston johtaja Simon Letts totesi että "Se on tapahtumistaan odottava tragedia kun jonkun äiti ei tulekaan näkemään hänen lastaan jouluna." Vastalauseena viranomaisten kommentteihin Law sanoo että "hän varmistaa aina sen että hän etsii poliisit sekä selittää heille mitä on tekemässä ja monissa tapauksissa poliisit ovat hyvin ymmärtäväisiä."


title: Ally Law

text: Puhuttuaan 9news.com.aulle Melbournessa nosturiin kiipeämisen jälkeen Law sanoi että "[hän] ei koskaan aio teeskennellä että se ei olisi vaarallista [...] Minä en koskaan aio pistää itseäni tilanteeseen mistä en ole 110-prosenttisesti luottavainen."


title: Ally Law

text: Kun Law ja joukko hänen kavereitaan murtautui Etihad Stadiumille syyskuussa 2017, "The Independent" piti tapausta "turvallisuuden rikkomisena."


title: Ally Law

text: Law asuu edelleen Southamptonissa ja on pätevä puuseppä. Kertomansa mukaan Law on myös vegaani.


title: Pentti Luoto

text: Pentti Vihtori Luoto (s. 8. lokakuuta 1934 Kuhmoinen) on suomalainen uransa päättänyt kestävyysjuoksija. Hän edusti Kaipolan Virettä.


title: Pentti Luoto

text: Luoto saavutti Kalevan kisoissa Suomen-mestaruuden 10 000 metrin juoksusta vuonna 1963. Viestijuoksun SM-kilpailuissa hän on ollut mukana voittamassa pronssia 4 x 1 500 metrin viestijuoksusta vuonna 1961. Maastojuoksun SM-kilpailuista Luoto sai pitkällä matkalla pronssia vuonna 1964 ja pitkän matkan joukkuekilpailusta kultaa vuosina 1962 ja 1964, hopeaa vuonna 1960 ja pronssia vuonna 1963. Lisäksi hänellä on maaotteluedustuksia vuosina 1961 ja 1963.


title: Pentti Luoto

text: Ennätyksikseen hän on juossut 1 500 metrillä ajan 3.55,6, 3 000 metrillä 8.24,6, 5 000 metrillä 14.29,4 ja 10 000 metrillä 30.21,8


title: Roland Leduc

text: Roland Joseph Augustin Georges Leduc (25. heinäkuuta 1907 Longueuil – 15. syyskuuta 2001) oli kanadalainen sellisti, kapellimestari ja pedagogi. Hän aloitti pianonsoiton äitinsä johdolla 6-vuotiaana ja siirtyi selloon 14-vuotiaana. Hän sai myös yksityisopetusta Jean-Baptiste Duboisilta ja opiskeli teoriaa Louis Michielsin johdolla. Québecin hallituksen stipendillä hän opiskeli vuosina 1927–1931 Brysselin kuninkaallisessa konservatoriossa. Samalla hän otti yksityistunteja harmoniassa ja kontrapunktissa Paul Gilsonilta. Leduc oli konservatorion orkesterin vakijäsen ja soitti joskus Brysselin filharmonikkojen kanssa. Hän osallistui Maurice Ravelin ja Richard Straussin johtamiin konsertteihin.


title: Roland Leduc

text: Leduc palasi Montrealiin vuonna 1931 ja esitti solistina muun muassa Luigi Boccherinin D-duurikonserton. Hän perusti vaimonsa, viulisti Annette Lasalle-Leducin ja veljensä, pianisti Jean Leducin kanssa Leduc Trion 1930-luvun alussa. Hän oli myös Montrealin jousikvartetin jäsenenä vuosina 1934–1940; jousikvartetin kanssa hän sai kamarimusiikkikoulutusta André Tourretilta Pariisissa. Hänelle tarjoutui samalla mahdollisuus opintoihin Maurice Maréchalin johdolla. Palattuaan hän toimi CSM-orkesterin ensisellistinä (1940–1948). Vuonna 1961 hän seurasi Wilfrid Pelletieriä Québecin musiikkikonservatorion johdossa. Hänen johdollaan opiskelivat muiden muassa Dorothy Bégin, Raymonde Martin, Monique Mercure ja Émilie Préfontaine. Leduc johti kaikkia keskeisimpiä kanadalaisorkestereita ja toimi kapellimestarina myös muun muassa useissa CBC:n radio-ohjelmissa. Hän johti Henri Dutilleux'n ensimmäisen sinfonian Kanadan-ensiesityksen.


title: Roland Leduc

text: Vuonna 1947 Leduc sai opetusta Pierre Monteuxilta. Hän levytti Jean Coulthardin sellosonaatin pianisti John Newmarkin kanssa vuonna 1949. Hän oli Pierre Rollandin serkku ja pääsi Kanadan ritarikunnan jäseneksi vuonna 1980.


title: Hurk Drubman Jr.

text: Hurk Drubman Jr., yleensä vain Hurk, on Far Cry-pelisarjassa esiintyvä hahmo. Tämän ääninäyttelijänä toimii Dylan Taylor. Toisin kuin useimmat sivuhahmot pelisarjassa, Hurk on esiintynyt lähes kaikissa sarjan peleissä alkaen pelistä Far Cry 3.


title: Hurk Drubman Jr.

text: Hurk on hieman yksinkertainen, ylipainoinen, yleissivistymätön 46-vuotias jenkkimies. Tämä tunnetaan erikoisista "oneliner"-letkautuksistaan, "veljien" (engl. "bro") etsimisistä sekä harrastuksestaan kiinnittää apinoihin pommeja. Hurk toimii peleissä sivuhahmona ja on "online"-tilassa pelattava hahmo.


title: Hurk Drubman Jr.

text:
Hurk tavataan ensimmäistä kertaa pelissä "Far Cry 3". Tämä antaa Jasonille tehtäviä apinoihin liittyen.
"Far Cry 4":ssä Hurk katuu apinoiden räjäyttämistä, ja haluaa Ajayn avulla tehdä "parannuksen".
Hurkin esi-isä, Urki, asuu yksinään erossa wenja-heimosta. Takkar auttaa tätä mm. lentämään ja tekee tälle kivihaarniskan. Urki lopulta muuttaa asumaan wenja-heimon pariin.
Hurk asuu nyt Hope Countyssa, isänsä Hurk Sr.:n omistamassa talossa. Hurkin äiti, Adeleine, nähdään myös pelissä.
Hurk selviää ydinräjähdyksestä, ja jatkaa asumistaan Hope Countyssa.


title: Isopsefia

text: Isopsefia (; ”samanarvoinen” + ; ”kivi”) tarkoittaa sanan tai fraasin kirjainten numeroarvojen yhteenlaskemista yhdeksi lukuarvoksi sekä saadun lukuarvon kautta vertailua toiseen samanarvoiseen sanaan tai fraasiin. Muinaiset kreikkalaiset käyttivät kiviä aritmeettisiin laskelmiin ja äänten laskemiseen vaaleissa.


title: Markus Schulz

text: Markus Schulz (s. 3. helmikuuta 1975) on saksalais-amerikkalainen DJ ja musiikkituottaja. Hän tunnetaan parhaiten viikotaisesta radiolähetyksestään: "Global DJ Broadcast", joka pyörii usealla radiokanavalla. Schulz on levymerkin Coldharbour Recordings perustaja ja Schulz Music Group (SMG) on hänen manageriyhtiönsä, joka nostaa nousevia kykyjä esiin. Syyskuussa 2012 Schulz oli yhdysvaltain ykkös-tiskijukka DJ Timesin mukaan.


title: Markus Schulz

text: Vuonna 2013 Schulz & Ferry Corsten ilmoittivat tuottavansa ja kiertelevänsä EDM ryhmällä nimenään "New World Punx".


title: Markus Schulz

text: Schulz on julkaissut kuusi mix-kokoelmaa ja neljä artistialbumia omalla nimellään. Hän on vuosien varrella työskennellyt seuraavien artistien kanssa: Depeche Mode, Madonna, Everything but the Girl, Jewel, OceanLab, Gabriel & Dresden, Télépopmusik, Fat Boy Slim, Miro, Book of Love, Blue Amazon, ja PQM. Hänen remixit "Intuition" ja "Stand" pääsivät molemmat #1 Billboard-listalla.


title: Donin neuvostotasavalta

text: Donin neuvostotasavalta (ven. Донская советская республика) oli lyhytikäinen Venäjän sosialistisen federatiivisen neuvostotasavallan neuvostotasavalta vuoden 1918 maaliskuusta toukokuuhun.


title: Donin neuvostotasavalta

text: Neuvostotasavalta perustettiin Donin kasakoiden alueelle maaliskuussa 1918 valkoisen armeijan vetäydyttyä sieltä. Donin kasakoiden kapina ja Saksan eteneminen alueelle Brest-Litovskin rauhan tuloksena johti neuvostotasavallan lakkauttamiseen. Donin neuvostotasavallan alueelle perustettiin Donin tasavalta.


title: Donin neuvostotasavalta

text: Donin neuvostotasavalta perustettiin Donin kasakoiden alueelle valkoisen armeijan vetäydyttyä sieltä 23 maaliskuuta 1918. Sen pääkaupungiksi tuli Rostov-na-Donu. 9.–14. huhtikuuta välisenä aikana Neuvostoliiton alueellinen kongressi äänesti alueelle keskustoimikunnan jossa oli 26 bolševikkiä ja 24 vasemmistososialistivallankumouksellista. Keskustoimikunta loi alueelle kansankomissaarien neuvoston, jota johti Fyodor Podtyolkov.


title: Donin neuvostotasavalta

text: Donin neuvostotasavalta alkoi menettää suosiotaan ruuan pakkolunastuksen ja vastavallankumouksellisiksi epäiltyjen teloittamisen takia. Huhtikuussa alkoi Donin kasakoiden kapinointi ja toukokuun alussa saksalaiset tulivat alueelle Brest-Litovskin sopimuksen takia. Pjotr Krasnovin johtamat kasakat ottivat Rostov-na-Donun saksalaisilta 6. toukokuuta. Tasavallan johtajat pakenivat Tsaritsyniin, mutta kasakat saivat Podtyolkovin kiinni ja teloittivat hänet. Alueelle perustettiin Donin tasavalta. Donin neuvostotasavaltaa ei kuitenkaan lakkautettu virallisesti ennen syyskuuta, koska sen johtajat olivat Tsaritsynissa.


title: Jean-Baptiste Dubois

text: Jean-Baptiste Alphonse Dubois (19. tammikuuta 1870 Ghent – 4. heinäkuuta 1938 Montreal) oli kanadalainen sellisti, kapellimestari, säveltäjä ja pedagogi. Hän opiskeli sellonsoittoa Ghentin konservatoriossa Jean-Baptiste Rappén ja Jules de Swertin johdolla. Hän toimi useissa orkestereissa, mutta oli myös aktiivinen kamarimuusikko. Vuonna 1910 hän perusti Dubois-jousikvartetin, jossa hän toimi, kunnes sen toiminta loppui 1938. Dubois opetti eri opinahjoissa, kuten McGillin konservatoriossa; hänen oppilaidensa joukossa olivat hänen oman Jules-poikansa lisäksi Rosario Bourdon, Hermann Courchesne, Suzette Forgues, Napoléon Dansereau, Roland Leduc ja Brahm Sand.


title: Jean-Baptiste Dubois

text: Duboisin sävellystuotantoon kuuluu muun muassa "Élégie" sellolle ja pianolle (n. 1925).


title: Caca (mytologia)

text: Cáca oli roomalainen tulen jumalatar ja tulen jumala Cácusin sisar. Tarinoiden mukaan he asuivat Rooman Palatinus-kukkulalla. Joidenkin tarinoiden mukaan Caca paljasti Herkulekselle sen paikan, johon Cacus oli piilottanut Herkulekselta varastamansa karjan. Tästä Caca olisi saanut ikuisiksi ajoiksi jumalattaren aseman. Hänen pyhäkössään paloi ikuinen tuli, kuten kotilieden jumalattaren Vestan temppelissä.


title: Paolo Eleuteri Serpieri

text: Paolo Eleuteri Serpieri (s. 29. helmikuuta 1944 Venetsia) on italialainen sarjakuvataiteilija ja kuvittaja, joka tunnetaan erityisesti science fiction -sarjakuvastaan Druuna.


title: Paolo Eleuteri Serpieri

text: Serpieri opiskeli Roomassa maalausta ja arkkitehtuuria. Hän aloitti maalarina mutta keskittyi vuodesta 1975 alkaen sarjakuviin. Serpieri teki etenkin villin lännen sarjakuvia. Niiden lisäksi hän kuvitti lännen historiaa ja Raamatun kertomuksia käsitteleviä teoksia.


title: Paolo Eleuteri Serpieri

text: Vuonna 1985 Serpieri julkaisi ensimmäisen Druuna-albuminsa. Se on totalitaristinen dystopia ”Kaupungista”, jossa ihmisiä uhkaa tarttuva sairaus, joka muuttaa heidät mutanteiksi. Sen estämiseksi ihmisille annetaan seerumia. Ihmiset uskovat, että täysin puhtaiksi osoittautuvat pääsevät tarkastuksen jälkeen korkeammalle tasolle ja tartunnankantajiksi osoittautuvat karkotetaan alemmille tasoille. Maailmaa hallitsee papisto, jolla on tiedossa ”totuus”. Serpieri on kertonut, että AIDSin ilmaantuminen ja sen tuottama paniikki oli eräs hänen vaikuttimiaan. Sarjan kahdeksan albumin mittaisen julkaisuhistorian aikana juoni on elänyt ja kaupunki on muun muassa paljastunut avaruusalukseksi. Serpieri on kirjoittanut myös itsensä sarjan hahmoksi Doc. Druunan kantava teemoja on ihmiskunnan kohtalo, vallankäyttö, teknologia, mielen ja ruumiin dualismi sekä naisten esineellistäminen. Sarja sisältää runsaasti väkivaltaa. Nimihenkilö Druuna nähdään hyvin vähissä vaatteissa, seksuaalisten tekojen uhrina ja objektina. Eri painoksissa yksityiskohtia on sensuroitu puhekuplin tai poistamalla yksittäisiä kuvia. Druuna-albumeja arvioidaan myydyn miljoonia.


title: Paolo Eleuteri Serpieri

text: Serpieri on kertonut ottaneensa nimihenkilöön vaikutteita Valérie Kapriskystä elokuvasta La femme publique mutta todennut, että ensimmäisen albumin alussa kasvonpiirteissä on vielä vaikutteita siitä, että hän on piirtänyt paljon intiaaneja.


title: Paolo Eleuteri Serpieri

text: Druuna-sarjakuvien jälkeen Serpieri on julkaissut aiheesta piirroksia, maalauksia ja luonnoksia sisältäviä kirjoja. Vuonna 2007 Serpieri alkoi työskennellä käsikirjoittaja Jean Dufauxin kanssa: samana vuonna ilmestyi albumi Les Enfers. Vuodesta 2012 Dufaux ja Serpieri ovat tehneet Venetsiaan sijoittuvaa Saria-sarjakuvaa.


title: Paolo Eleuteri Serpieri

text: Druunaa on julkaistu suomeksi kolme ensimmäistä albumia vuosina 1989–1992. Serpierin kuvitusta löytyy myös WSOYn vuonna 1985 julkaisemasta Raamatun kertomuksia -sarjasta sekä Tex Willer -suuralbumissa 33 vuonna 2016 julkaistusta Mauro Bosellin kirjoittamasta tarinasta Sankari ja legenda.


title: Sergei Vsevolodov

text: Sergei Vsevolodov (, s. 4. syyskuuta 1955 H’erson, Ukraina SNT) on ukrainalainen karateka ja valmentaja. Hän on Ukrainan Kyokushin liiton puheenjohtaja ja WKB-liiton kansainvälisen komitean jäsen. Lisäksi Vsevolodov on H’erson alueen Kyokushinin puheenjohtaja. Hänellä on Kyokushinissa 6. danin arvo ja 3. danin arvo armeijan lähitaistelussa. Hän voitti kilpaurallaan Kyokushinissa Ukrainan mestaruuden kahdesti ja kerran ikämiesten maailmanmestaruuden.


title: Sergei Vsevolodov

text: Vsevolodov valmistui kauppalaivaston merikoulusta 1975. Valmistumisensa jälkeen hän työskenteli vuosien 1975–1979 välisenä aikana Ukrainan armeijan laivamekaanikkona Odessassa. Vsevolodov palasi takaisin opiskelemaan 1980 H’ersonin Pedagogiseen instituuttiin. Hän oli samaan aikaan töissä merisatamalla vuosina 1979–1981. Hän valmistui opinnoistaan 1984.


title: Sergei Vsevolodov

text: Vsevolodov alkoi opiskelemaan Kyokushinia 1975 kerättyään karateen liittyvää kirjallisuutta vieraillessaan eri maiden merisatamilla töidensä puolesta. Lopulta 1979 hän alkoi harjoittelemaan Kyokushinia tavattuaan Matyushin Pavlovichin Dnepropetrovskissa. Hän oli myös sen jälkeen lähitaisteluohjaajana vuosina 1981–1989.


title: Sergei Vsevolodov

text: Vsevolodov saavutti ensimmäistä kertaa menestystä 1980 tultuaan toisissa Ukrainan SNT mestaruuskilpailuissa toiseksi. Hän sijoittui toiseksi myös seuraavissa kilpailuissa Odessassa 1981. Samana vuonna Vsevolodov voitti Ukrainan mestaruuden lähitaistelukilpailuissa. Lopulta historian neljänsissä Ukrainan SNT mestaruuskilpailuissa Vsevolodov voitti Ukrainan mestaruuden kotikaupungissaan H’ersonissa.


title: Sergei Vsevolodov

text: 1983 Vsevolodov saavutti menestystä myös Neuvostoliiton mestaruuskilpailuissa, jossa hän sijoittui toiseksi. Lisäksi hän voitti toisen kerran Ukrainan mestaruuden lähitaistelussa ja kolmannen mestaruuden 1984. Myöhemmin 1990 Vsevolodov voitti uransa toisen Ukrainan mestaruuden Kyokushinissa.


title: Sergei Vsevolodov

text: 2001 Vsevolodov voitti ikämiesten maailmanmestaruuden Osakassa, jonka jälkeen hän päätti kilpauransa.


title: Sergei Vsevolodov

text: Vsevolodov siirtyi kilpauransa loppupuolella enemmän johdollisiin tehtäviin ja oli muun muassa 1988–1991 aikana Ukrainan alueellisessa urheiluliitossa. Hänet nimitettiin 1990 H’ersonin itämaisten taistelulajien alueellisen liiton puheenjohtajaksi. Samana vuonna hän on toiminut myös H’ersonin Kyokushin seuran H’erson Sports Clubin puheenjohtaja.


title: Sergei Vsevolodov

text: Vsevolodov johtotehtävien ohessa Ukrainan maajoukkueen päävalmentaja ja valmentanut maalleen useita Euroopan mestareita IKO-liitossa, kuten Alexander Lapko (1997, 1999), Vladimir Zadarozhniy (1997), Vadim Jakovenko (1999), Sultanamet Junusov (2011), Oleksandr Ieromenko (2011, 2012, 2013, 2014, 2015) ja Eldar Ismailov (2012, 2015, 2016).


title: Sergei Vsevolodov

text: Vuodesta 2007 lähtien hän on ollut Ukrainan Kyokushin liiton puheenjohtajana ja ollut joulukuusta 2016 lähtien WKB-liiton kansainvälisen komitean jäsen.


title: Diasetonialkoholi

text: Diasetonialkoholi (CHO) on aldoleihin kuuluva orgaaninen yhdiste, joka sisältää alkoholeille ja ketoneille tyypilliset funktionaaliset ryhmät. Yhdisteellä on käyttöä liuottimena, hydraulisten nesteiden osana ja muiden orgaanisten yhdisteiden synteesien lähtöaineena.


title: Diasetonialkoholi

text: Diasetonialkoholi on huoneenlämpötilassa väritöntä nestettä ja sillä on miellyttävä haju. Aine liukenee erittäin hyvin veteen ja moniin orgaanisiin liuottimiin kuten etanoliin ja dietyylieetteriin. Diasetonialkoholin reaktiot ovat tyypillisiä β-hydroksiketoneille ja erityisesti happamissa olosuhteissa siitä eliminoituu vettä ja muodostuu mesityylioksidia. Yhdiste voidaan pelkistää vedyttämällä heksyleeniglykoliksi. Diasetonialkoholi ärsyttää ihoa, silmiä ja hengitysteitä. Suurina pitoisuuksina hengitettynä se on huumaavaa.


title: Diasetonialkoholi

text: Diasetonialkoholia valmistetaan asetonista emäskatalysoidulla aldoliadditioreaktiolla. Tyypillisiä katalyyttejä ovat alkali- ja maa-alkalimetallihydroksidit. Reaktiossa voi muodostua sivutuotteina muun muassa mesityylioksidia ja foronia. Reaktioseos neutraloidaan hapolla, reagoimaton asetoni poistetaan strippaamalla ja tuote puhdistetaan tislaamalla alennetussa paineessa. Diasetonialkoholia käytetään liuottimena liuottamaan muun muassa selluloosa-asetaattia, maaleja, lakkoja ja hartseja. Sitä lisätään hydraulisiin nesteisiin, jäähdytysnesteisiin ja jäätymisenestoaineisiin. Diasetonialkoholista myös valmistetaan useita muita orgaanisia yhdisteitä kuten metyyli-isobutyyliketonia, heksyleeniglykolia ja mesityylioksidia.


title: Lauri Sild

text: Lauri Sild (s. 26. helmikuuta 1988) on virolainen suunnistaja. MM-kilpailuissa hänen paras henkilökohtainen sijoituksensa on kuudes sija keskimatkalta Trentinon MM-kilpailuissa 2014. Tarton MM-kilpailuissa 2017 hän sijoittui neljänneksi Viron viestijoukkueessa.


title: Lauri Sild

text: Seuratasolla Sild edustaa Kooveeta, jossa hän on voittanut Jukolan viestin 2016 ja 2018. Aiemmin hän on edustanut myös Deltaa.


title: Lauri Sild

text: Myös hänen veljensä Timo Sild on Viron maajoukkuesuunnistaja.


title: Çaykur Rizespor

text: Çaykur Rizespor on jalkapalloseura Rizen kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.


title: NoCopyrightSounds

text: NoCopyrightSounds (tunnetaan myös nimellä NCS) on on brittiläinen levy-yhtiö joka julkaisee rojaltivapaata musiikkia.


title: NoCopyrightSounds

text: Aloittaen toimintansa tekijänoikeusvapaata musiikkia sekä ilmaisia latauksia jakavana YouTube-kanavana, on sivusto kerännyt miljoona maksettua latausta vuonna 2017.


title: NoCopyrightSounds

text: NCS aloitti toimintansa YouTube-kanavana "innokkaan pelaajan" nimeltään Billy Woodford perustamana vuonna 2011. Aikakauslehti Forbes kuvaili levy-yhtiötä "YouTube ensin-painotteiseksi yhtiöksi joka mahdollistaa yksityishenkilöiden käyttää ja jopa rahoittaa heidän musiikkiaan vapaasti niin kauan kuin he antavat hyvää luottoa sisällön omistajille."


title: NoCopyrightSounds

text: Vuonna 2017 NCS saavutti miljoonan maksetun digitaalisen latauksen rajapyykin, vaikka he julkaisevatkin musiikkia ilmaiseksi. Levy-yhtiön manageri Daniel Lee sanoi että "Kuten muut samankaltaiset palvelut, NCS tarjoaa sekä vaihtoehdon nauttia musiikista ilmaiseksi että myös mahdollisuuden faneille tukea musiikkia maksullisten palveluiden kautta," vakuuttaen että levy-yhtiö julkaisee musiikkia ilmaiseksi ja myös myy sitä. Woodford totesi rajapyykin rikkomisesta että "Olen äärimmäisen ylpeä miljoonan maksetun latauksen saamisesta ja uskon, että tämä näyttää kasvun ja joustavuuden jota NCS on rakentanut näiden vuosien aikana." Hän kommentoi myös että "Kysyntä tuoreelle alkuperäiselle musiikille Creatorsien (Luojien) keskuudessa on valtavaa ja kasvaa joka päivä."


title: NoCopyrightSounds

text: Toukokuussa 2018 levy-yhtiö oli kerännyt YouTubessa yhteensä yli 16 miljoonaa tilaajaa.


title: Göztepe SK

text: Göztepe Spor Kulübü on urheiluseura İzmirin kaupungista. Seuran jalkapallojaosto pelaa kaudella 2018–2019 Turkin korkeimmalla sarjatasolla Turkin Superliigassa.


title: Bravais’n hila

text:
Bravais’n hila on geometriassa ja kristallografiassa ääretön pistejoukko, jonka muodostavat ne avaruuden pisteet, joiden paikkavektorit ovat kolmiulotteisessa avaruudessa ovat muotoa
missä "a", "a" ja "a" ovat kolme erisuuntaista, lineaarisesti riippumatonta vektoria ja "n", "n" ja "n" mielivaltaisia kokonaislukuja. Tällaisten pisteiden paikkavektorien joukko on suljettu vektorien yhteen- ja vähennyslaskun suhteen, toisin sanoen kahden tähän joukkoon kuuluvan vektorin summa ja erotus kuuluvat myös tähän joukkoon. Bravais’n hila on saanut nimensä ranskalaisen fyysikko Auguste Bravais’n (1811–1863) mukaan, joka vuonna 1850 todisti, että on olemassa 14 mahdollista kidehilatyyppiä.


title: Bravais’n hila

text: Bravais’n hila on "translaatiosymmetrinen" sellaisten yhdensuuntaissiirtojen suhteen, joiden siirtymävektori vastaa jonkin siihen kuuluvan pisteen paikkavektoria. Toisin sanoen jos hilassa siirrytään toiseen paikkaan tällaisen siirtymävektorin osoittamalla tavalla, sen pisteen ympäristö, johon päädytään, on samanlainen kuin lähtöpisteenkin.


title: Bravais’n hila

text: Bravais’n hilan käsite voidaan siis määritellä puhtaan geometrisesti, mutta sen tärkeimmät sovellukset liittyvät kiinteiden aineiden kidehilojen tutkimukseen eli kristallografiaan. Tällöin hilapisteet vastaavat atomien, ionien tai polymeeriketjujen sijaintia aineen kidehilassa. Kiteessä nämä sijaitsevat säännöllisessä järjestyksessä, niin että monessa tapauksessa atomien tai ionien sijaintipaikat muodostavat Bravais’n hilan. Tosin on huomattava, että geometrinen Bravais’n hila jatkuu joka suunnassa äärettömän kauas, kun taas kidehila käsittää vain rajallisen alueen, jota rajoittavat kiteen rajapinnat. Kun kiteen läpimitta kuitenkin tyypillisesti on tuhansia tai jopa miljoonia kertoja suurempi kuin atomien välinen etäisyys, valtaosa kiteen atomeista sijaitsee sen sisällä ja vain pieni osa kokonaismäärästä rajapinnalla.


title: Bravais’n hila

text: Kahta Bravais’n hilaa pidetään yleensä ekvivalentteina, jos niillä on isomorfiset symmetriaryhmät. Tässä mielessä kolmiulotteisessa avaruudessa on 14 erilaista Bravais’n hilaa. Nämä 14 mahdollista Bravais’n hilaa muodostavat osajoukon 230 avaruusryhmästä.


title: Bravais’n hila

text: Kaksiulotteisessa avaruudessa on viisi erilaista Bravais’n hilaa, jotka voidaan ryhmitellä neljään kideperheeseen.


title: Bravais’n hila

text: Yksikkökopit määräytyvät koppien sivujen suhteellisten pituuksien ("a" ja "b") sekä niiden välisen kulman (formula_2 mukaan. Yksikkökopin pinta-ala voidaan laskea sivuja vastaavien vektorien "a" ja "b" eli hilavektorien ristitulon avulla:


title: Bravais’n hila

text: Keskinen suorakulmainen Bravais’n hila eroaa yksinkertaisesta suorakulmaisesta vain siinä, että siinä on hilapiste, paitsi suorakulmion kärjissä, myös sen keskipisteessä. Voisi olettaa, että vastaavalla tavalla muistakin hiloista voitaisiin johtaa uusi hilatyyppi. Kuitenkin jos neliölliseen hilaan lisätään hilapisteet neliöiden keskipisteisiin, saadaan vain toinen neliöllinen hila, jonka hilavektorit ovat alkuperäisiin nähden 45 asteen kulmassa. Jos taas monokliiniseen hilaan lisätään hilapisteet suunnikkaan muotoisten yksikkökoppien keskipisteisiin, saadaan jälleen monokliininen hila, jossa vain toinen hilavektoreista sekä hilavektorien välinen kulma poikkeavat alkuperäisistä. Jos taas heksagonisen hilan yksikkökoppien keskipisteisiin lisätään hilapisteet, saadaan yksinkertainen suorakulmainen hila, jonka hilavektorien suunnat poikkeavat alkuperäisen hilasta.


title: Bravais’n hila

text: Seuraavassa taulukossa luetellaan kideperheiden ominaisuuksia:


title: Bravais’n hila

text: Kolmiulotteisessa avaruudessa on 14 Bravais’n hilaa. Ne saadaan yhdistämällä kuhunkin seitsemästä kidejärjestelmä yksi keskisyystyypeistä. Keskisyystyypit osoittavat hilapisteiden paikat yksikkökopissa seuraavasti:Kaikkia kidejärjestelmän ja keskisyystyypin yhdistelmiä ei kuitenkaan tarvita kuvaamaan kaikkia mahdollisia hiloja, sillä osoittautuu, että jotkin niistä ovat ekvivalentteja toistensa kanssa. Esimerkiksi monokliinin tilakeskinen hila voidaan kuvata myös monokliinisenä pohjakeskisenä hilana valitsemalla kiteen akselit toisin. Samoin kaikki pohjakeskiset A- ja B-hilat voidaan kuvata joko C-hilana tai yksinkertaisena hilana. Tämä vähentää yhdistelmien lukumäärän neljääntoista, jotka esitetään seuraavassa taulukossa:


title: Bravais’n hila

text: Tarkemmin yksikkökopit voidaan kuvailla kopin särmien suhteellisten pituuksien ("a", "b", "c") ja niiden välisten kulmien ("α", "β", "γ") avulla. Yksikkökopin tilavuus voidaan laskea skalaarikolmitulon , avulla, missä a, b ja c ovat hilavektorit. Kidejärjestelmien ominaisuuksia on lueteltu seuraavassa taulukossa:


title: Bravais’n hila

text: On olemassa myös kidehiloja, jotka eivät ole Bravais’n hiloja. Sellainen on esimerkiksi heksagonaalinen tiivispakkaus (HCP). Se muodostuu tosin heksagonaalisista yksikkökopeista, joissa hilavektorien välinen kulma on 60°, mutta kussakin tällaisessa yksikkökopissa on kaksi hilapistettä. Jos yksikkökopin korkeutta merkitään "h":lla, tasoilla "z"="nh", missä "n" on mielivaltainen kokonaisluku, hilapisteet ovat samoilla kohdilla eli kullakin tasolla niillä on samat "x"- ja "y"-koordinaatit, mutta tasoilla "z" = ("n"+1/2)"h" nämä koordinaatit ovat toiset. Jos "a" jokin tasolla "z"="h"/2 olevan hilapisteen paikkavektori, ei piste 2"a" ole hilapiste ja näin ollen hila ei määritelmän mukaan ole Bravais’n hila. Tasolla "z"="h"/2 olevat hilapisteet muodostavat kylläkin samanlaisen tasasivuisista kolmioista muodostuvan verkoston kuin tasolla "z"=0 olevatkin, mutta näiden pisteiden kolmiulotteiset lähiympäristöt ovat päinvastaisilla tavoilla suuntautuneet. Jos kuitenkin otetaan huomioon vain joka toisella hilatasolla olevat hilapisteet, ne muodostavat heksagonaalisen Bravais’n hilan.


title: Bravais’n hila

text: Myöskään timanttirakenteinen hila ei ole Bravais’n hila. Sen yksikkökoppi on kuutio 0<="x"


title: Jevgeni Jakovenko

text: Jevgeni Jakovenko (, s. 21. helmikuuta 1986) on ukrainalainen karateka. Hän voitti Euroopan-mestaruuden 2009.


title: Jevgeni Jakovenko

text: Jakovenko saavutti menestystä kotimaassaan Ukrainassa, jonka jälkeen hän otteli myös Ukrainan ulkopuolella. Jakovenko voitti ensimmäisen kansainvälisen turnauksen 2004 Moskovassa, jossa hänet palkittiin myös parhaasta ottelutekniikasta. 2008 Jakovenko voitti Valko-Venäjällä järjestetyn turnauksen.


title: Jevgeni Jakovenko

text: Jakovenko saavutti toukokuussa 2009 Euroopan mestaruuden kotikisoissaan Ukrainassa. Hän voitti loppuottelussa Victor Teixeiran.


title: Kayserispor

text: Kayseri Spor Kulübü on jalkapalloseura Kayserin kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.


title: Yeni Malatyaspor

text: Yeni Malatya Spor Kulübü on jalkapalloseura Malatyan kaupungista. Seura pelaa kaudella 2018–2019 Turkin korkeimmalla sarjatasolla Turkin Superliigassa.


title: Warkaus-sali

text: Warkaus-sali on Varkaudessa sijaitseva 500-paikkainen kokous- ja konserttisali. Sali sijaitsee hotelli Oscarin yhteydessä osoitteessa Kauppatori 4.


title: Warkaus-sali

text: Warkaus-salin nousevassa katsomossa on 440 ja aitioissa yhteensä 58 paikkaa. Näyttämön leveys on 19 metriä, korkeus 9 metriä ja pinta-ala 113 neliömetriä. Rakennuksessa toimii myös useita ravintoloita ja tarjoilutiloja, kuten Warkaus-salin 250-paikkainen aularavintola Tempo, 50 hengen kabinetti Ruusa ja pieni ylälämpiö Kreeta.


title: Warkaus-sali

text: 2000-vuosikymmenen keskivaiheilla Warkaus-salin noin 170 tilaisuudessa vieraili vuosittain noin 27 000 kävijää. Salissa järjestetään paljon kotimaisten kevyen musiikin artistien kiertuekonsertteja. Varkauden Teatteri on esittänyt Warkaus-salissa suuria musikaalituotantoja, kuten "Annie mestariampuja" (2005) ja "Mustalaisleiri muuttaa taivaaseen" (2008). Salissa on pidetty myös Joroisten Musiikkipäivien konsertteja.


title: 1. Lig

text: 1. Lig on Turkin miesten jalkapalloilun toiseksi korkein sarjataso. Kaudella 2018–2019 sarjassa pelaa 18 joukkuetta. Näistä kaksi parasta nousee suoraan pääsarjaan Turkin Superliigaan. Sijoille 3.–6. sijoittuneet joukkueet pelaavat karsintasarjan kolmannesta nousupaikasta. Runkosarjan kolme viimeistä joukkuetta putoavat suoraan 2. Ligaan.


title: Gareth Emery

text: Gareth Emery (s. 18. heinäkuuta 1980) on brittiläinen trance-tuottaja ja DJ. Hän on julkaissut kolme studioalbumia ja voittanut "A State of Trance Tune of the Year" -palkinnon kolmesti.


title: Turkin Cup

text: Turkin Cup () on Turkin miesten jalkapalloilun cupmuotoinen turnaus. Turnauksessa pelaa 156 joukkuetta Turkin viideltä korkeimmalta sarjatasolta. Ensimmäisen kerran mestaruudesta pelattiin kaudella 1962–63. Menestynein seura on Galatasaray SK 17 mestaruudellaan.


title: Uula ja Kuu

text: Uula ja Kuu () on esikouluikäisille suunnattu animaatiosarja, jonka on kehittänyt Diane Kredensor, Robert Vargas ja David Michel. Sarja pohjautuu Diane Kredensorin "Ollie & Moon" -kirjasarjaan. Sarjan esittäminen alkoi Yhdysvalloissa Sprout kanavalla 27. toukokuuta 2017 ja sen jälkeen sarjan esitysoikeudet on myyty yli 150 eri maahan.


title: Uula ja Kuu

text: Uula ja Kuu ovat kuusivuotiaat kissakaverukset. Kuun aivojytyjen seurauksena he matkustavat ympäri maailmaa ja tutustuvat erilaisiin kulttuureihin. Matkassa on useimmiten mukana myös Ensio-etana.


title: Rosvopäällikkö Salvatore Giuliano

text: Rosvopäällikkö Salvatore Giuliano ("Salvatore Giuliano") on Francesco Rosin ohjaama italialainen draamaelokuva vuodelta 1962. Tosipohjainen tarina kertoo sodanjälkeisen Sisilian kansallissankariksi nousseesta nuoresta rikollisesta Salvatore Giulianosta (1922–1950).


title: Rosvopäällikkö Salvatore Giuliano

text: Pääosia esittävät Salvo Randone tuomarina ja Frank Wolff Gaspare Pisciottan, Giulianon serkun roolissa. Itse Giuliano nähdään tarinassa vain ruumiina ja kaukaa kuvattuna. Häntä ja valtaosaa muita rooleja esittävät sisilialaiset amatöörit.


title: Rosvopäällikkö Salvatore Giuliano

text: Elokuva alkaa Giulianon kuolemasta heinäkuussa 1950. Sitä seuraa takauma, joka pyrkii dokumentaarisella ja uutismaisella tyylillä selvittämään kuka mies oli. Eri ihmisten käsitykset Giulianosta vaihtelevat, koska mies oli ostettavissa aseineen vastustamaan milloin fasisteja, milloin kommunisteja, milloin viranomaisia ja milloin aivan tavallisia kansalaisia.


title: Rosvopäällikkö Salvatore Giuliano

text: Elokuva voitti Hopeisen karhun Berliinin elokuvajuhlilla 1962 ja oli ohjaaja Rosin läpimurto merkittävien elokuvien tekijänä. Elokuva tuotti myös Nastro d’argento -palkinnot parhaasta ohjauksesta, kuvauksesta ja musiikista. Amerikanitalialainen elokuvaohjaaja Martin Scorsese pitää "Salvatore Giulianoa" yhtenä häneen suurimman vaikutuksen tehneistä elokuvista.


title: Rosvopäällikkö Salvatore Giuliano

text: Suomessa elokuva sai ensi-iltansa televisiossa Mainos-TV:n ohjelmistossa joulukuussa 1971. Se on lisäksi esitetty Ylen kanavilla syyskuussa 2002 ja tammikuussa 2018.


title: Rosvopäällikkö Salvatore Giuliano

text: Salvatore Giulianon tarinaan ja hahmoon perustuu myös Michael Ciminon englanninkielinen elokuva "Sisilialainen" (1987), jonka pohjana on "Kummisedän" kirjoittajan Mario Puzon samalla nimellä suomennettu romaani.


title: Þiðrekr Berniläisen saaga

text:
Þiðrekrin saaga tai Þiðrekr Berniläisen saaga [thi:drekr] (isl. "Þiðreks saga af Bern") on keskiaikainen saaga, joka on laadittu todennäköisesti Bergenissä 1200-luvun puolivälin tienoilla. Saagan keskeinen hahmo on Þiðrekr Berniläinen, jolla viitataan Italiaa hallinneeseen ostrogoottien kuninkaaseen Teoderik Suureen. Tämän tarina kerrotaan nuoruudesta aina viimeisiin hetkiin saakka, jolloin Þiðrekr katoaa mystisesti, paholaiseksi identifioidun mustan ratsun selässä. Sen lisäksi saaga sisältää Þiðrekrin elämäntarinan välissä lukuisia muita kertomuksia sankareista, jotka ovat joko Þiðrekrin sukulaisia tai liittyvät tämän elämään jollain muulla tavoin. "Þiðrekr Berniläisen saagaa" ei ole suomennettu.
"Þiðrekr Berniläisen saagaa" voidaan pitää kokoelmana yleensä muinaissaagoihin luettuja sankarisaagoja (saks. "Heldensagas"), sillä saagassa kerrotaan useista sellaisista hahmoista, jotka tunnetaan germaaniselle perinteelle pohjautuvista muinaissaagoista, kuten "Völsungain saagasta", tai edda-runoudesta (esim. seppä Völundr). Luultavasti tästä johtuen "Þiðrekr Berniläisen saaga" on ajoittain luettu muinaissaagoihin. Toiset tutkijat taas ovat katsoneet sen edustavan ritarisaagoja, ja osa tutkijosita pitää saagaa kumpaankin kategoriaan sopimattomana. On kuitenkin osoitettu, että "Þiðrekr Berniläisen saaga" muistuttaa ritarisaagoja erityisesti kielellisesti ja tyylillisesti. Erityisen lähellä "Þiðrekr Berniläisen saaga" on frankkilaiselle ja karolingiselle tarinaperinteelle sekä "chanson de geste" -sankarilauluperinteelle pohjautuvia käännettyjä ritarisaagoja, kuten Kaarle Suuresta ja tämän sotureista kertovaa "Karlamagnús sagaa".
"Þiðrekr Berniläisen saagan" kirjoittajaa ei tunneta. Tutkijat eivät myöskään ole olleet yksimielisiä siitä, onko kirjoittaja ollut islantilainen vai norjalainen. Itse saagassa annetaan ymmärtää, että se pohjautuisi saksalaisperäisille tarinoille tai lauluille. Saagassa esiintyvät nimet viittaavatkin pohjoissaksalaiseen alkuperään, ja esimerkiksi "Völsungain saagasta" tunnetun tarinamateriaalin osalta "Þiðrekr Berniläisen saaga" mukailee usein eteläistä, esimerkiksi "Nibelungenliedistä" (suom. "Nibelungeinlaulu") tunnettua versiota siitä hieman poikkeavan skandinaavisen version sijaan.
Koska Bergenillä oli Hansan seurauksena vilkkaat suhteet Pohjois-Saksaan, on pidetty mahdollisena, että saaga pohjautuisi joko saksalaisilta kauppiailta kuulluille tarinoille tai jollekin tuntemattomalle saksalaiselle käsikirjoitukselle. Tutkijat eivät kuitenkaan ole yksimielisiä siitä, onko saaga pohjautunut suullisesti kuulluille kertomuksille, vai onko se jostain tekstistä tehty käännös. Saagan synty on viimeksi mainitun näkökulman osalta yhdistetty kuningas Haakon IV Haakoninpojan valtakauteen ja tämän toimeenpanemaan vilkkaaseen eurooppalaisen kirjallisuuden käännöstoimintaan. Tällöin esille on otettu esimerkiksi Haakonin ystävälliset suhteet saksalais-roomalaisen keisarikunnan hallitsijaan Fredrik II:een ja Haakonin Kristína-tyttären avioliitto Kastilian kuninkaan Alfonso X Viisaan veljen kanssa ja sen myötä yhteydet Kastilian hoviin, joiden kautta myös kirjalliset vaikutteet ovat voineet siirtyä.
Saagasta on säilynyt kolme pääkäsikirjoitusta. Näistä vanhin on norjalainen Stock. Perg. fol. no 4, joka on peräisin 1200-luvun loppupuolelta mutta jossa on useassa kohdin aukkoja. Islannista säilyneistä käsikirjoituksista merkittävimmät ovat täydellisinä säilyneet AM 177 fol ja AM 178 fol, jotka kumpikin ovat 1600-luvulta."Þiðrekrin saagasta" on säilynyt myös Ruotsissa 1400-luvun puolivälissä tehty käännös. Se tunnetaan nimellä "Didrikskrönikan". Käännös pohjautuu norjalaiselle käsikirjoitusversiolle, edellä mainitulle käsikirjoitukselle Perg. fol. no 4, jonka Bergenin piispana vuosina 1305-1314 toiminut Árni Sigurðsson lähetti Vadstenan luostariin vuonna 1314. "Didrikskrönikan" on säilynyt paperikäsikirjoituksessa cod. Skokloster 115-116.
"Þiðrekrin saagalla" voidaan katsoa olevan historiallinen ydin, sillä siinä on joitain yhtymäkohtia Teoderik Suuren (493-526) elämäntarinaan, ja osalla muistakin saagassa esiintyvistä hahmoista on ollut historiallinen esikuva. Saagassa nämä hahmot esiintyvät kuitenkin kaikki Þiðrekrin aikalaisina, huolimatta siitä, että hahmojen esikuvat ovat eläneet eri aikoina. Tällaisia ovat esimerkiksi Þiðrekrin sukulaismieheksi mainittu ostrogoottien aiempi kuningas Ermanarik, joka kuoli noin 376, tai hunnipäällikkö Attila, joka kuoli hieman ennen historiallisen Teoderikin syntymää.
Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin.
Suurvalta-ajan Ruotsissa "Þiðrekrin saaga" oli gööttiläisen historiankirjoituksen kantava voima. Saagan koettiin olevan avainasemassa, koska sen katsottiin käsittelevän goottien historiaa ja näiden kuningasta Teoderik Suurta. Saagassa mainittua "Vilkinalandia", joka alkujaan viittasi slaavilaisiin alueisiin, pidettiin Ruotsin vanhana nimenä. Saagasta puhuttiinkin "Vilkina sagana". Saagan merkittävällä asemalla Ruotsissa oli pitkät juuret: "Þiðrekrin saagan" 1400-luvulla tehtyä ruotsinkielistä, alkuperäistekstiä lyhentelevää ja tiivistävää käännöstä "Didrikskrönikan" pidettiin jo alkujaan historiallisena totuutena. Sen poliittinen merkitys oli suuri jo 1400-luvulla, ja erilaiset poliittisesti motivoituneet tarkoitusperät vaikuttivat siihen, että saagaa tulkittiin virheellisesti. Käännös sisälsi myös useita käännös- ja tulkintavirheitä. Saagan länsiskandinaavinen versio vaipui pitkäksi ajaksi unholaan. "Didrikskrönikan" vaikutti yleisiin käsityksiin ruotsalaisten menneisyydestä useiden vuosisatojen ajan. 1600-luvulla oppineet kiinnostuivat kuitenkin uudelleen myös saagan varhaisesta versiosta, ja Stock. Perg. fol. no 4 käsikirjoituksen aukkokohtia pyrittiin täyttämään islantilaisten käsikirjoitusten avulla.
Saaga ilmestyi lopulta myös uutena, myös länsiskandinaavisille käsikirjoituksille pohjautuvana käännöksenä Johan Fredrich Peringskiöldin teoksessa "Wilkina Saga / Eller Historien Om Konung Thiderich af Bern Och hans Kämpar; Samt Niflunga Sagan" vuonna 1715 (Stockholm: Horrn). Motiivina kääntämiselle ei kuitenkaan ollut "Þiðrekrin saagan" olemus kirjallisuutena vaan sen oletettu arvo Ruotsin muinaisesta historiasta kertovana lähteenä.


title: Patryk Sypień

text: Patryk Sypień (s. 9. maaliskuuta 1990 Wrocław) on puolalainen karateka. Hän voitti Kyokushinin Euroopan-mestaruuden 2014.


title: Patryk Sypień

text: Sypień saavutti kotimaassaan hopeaa vuosina 2010 ja 2011. Hän hävisi ensin Puolan raskaansarjan mestaruuden Radoslaw Kosickille ja Puolan Openissa avoimensarjan mestaruuden Pawel Biszczakille.


title: Patryk Sypień

text: Kansainvälistä menestystä Sypień saavutti 2013 EM-kilpailuissa Ukrainassa, jossa hän voitti pronssia. Hän voitti mitaliottelussa Sergei Uvitskyn.


title: Patryk Sypień

text: 2014 Sypień sijoittui ensin toukokuussa EM-kilpailuissa superraskaansarjan neljänneksi hävittyään pronssiottelun Alejandro Navarrolle. Loppuvuodesta Sypień voitti Euroopan mestaruuden kotimaassaan Puolassa. Turnaus käytiin avoimessasarjassa, jossa hän voitti loppuottelussa Damian Galinskin.


title: Patryk Sypień

text: 2015 Sypień saavutti EM-hopeaa Saksassa hävittyään loppuottelussa Oleksandr Ieromenkolle, joka voitti toisen mestaruutensa peräkkäin. Sypień otteli myös marraskuussa MM-kilpailuissa Japanissa.


title: Patryk Sypień

text: 2016 Sypień sijoittui EM-kilpailujen superraskaassarjassa neljänneksi hävittyään pronssiottelussa Farukh Turgunboeville.


title: Patryk Sypień

text: 2017 Sypień saavutti toistamiseen EM-hopeaa raskaassarjassa. Raskassa käydyissä kilpailuissa hän hävisi loppuottelussa isäntämaan Antonio Tusseaulle.


title: Mark Auk

text: Mark-Evan Anthony-Gerard Auk (s. 18. helmikuuta 1995 Grosse Pointe Park, Michigan, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Rauman Lukossa.


title: Mark Auk

text: Auk pelasi juniorina Honeybakedissa ja University Liggett High'ssa, kunnes hän siirtyi kaudeksi 2012–2013 NAHL-junioriliigan Port Huron Fighting Falconsiin, josta Auk siirtyi edelleen varaamattomana pelaajana ns. "tender-sopimuksella" USHL-junioriliigan Cedar Rapids RoughRidersiin. Kaudella 2013–2014 hän oli joukkueen tehokkain puolustaja tehoilla 10+19=29, joilla Auk jakoi liigan puolustajien pistepörssin kahdeksannen sijan kolmen muun pelaajan kanssa.


title: Mark Auk

text: Vuodet 2014–2018 Auk kävi Michiganin teknillistä yliopistoa. Hän voitti "Junior -vuotensa" 2016–2017 ja "Senior -vuotensa" 2017–2018 päätteeksi WCHA:n mestaruuden. Jälkimmäisellä kaudella Auk oli joukkueensa toiseksi paras pistemies Jake Lucchinin jälkeen tehoilla 9+22=31 ja hän voitti myös sisäisen tehotilaston lukemalla +16. Viimeisen yliopistokautensa päätteeksi, maaliskuussa 2018 Auk siirtyi amatööritry-out -sopimuksella AHL-joukkue Iowa Wildiin. Hän pelasi siellä loppukeväänä viisi runkosarjaottelua tehden yhden maalin.


title: Mark Auk

text: Kaudeksi 2018–2019 Auk siirtyi 1+1-vuotisella sopimuksella SM-liigajoukkue Rauman Lukkoon.


title: Mark Auk

text: Mark Auk on Mark Sr. ja Cheryl Aukin kuopus, sillä hänellä on isosisko. Mark Jr. Auk pitää veneilystä ja golfauksesta.


title: Luettelo Sega Mega-CD -peleistä

text: Tämä on luettelo Sega Mega-CD -peleistä.


Luettelo Sega Mega-CD -peleistä


title: Erkki Harjama

text: Erkki Sakari Harjama (15. lokakuuta 1926 – 19. joulukuuta 2003) oli suomalainen filosofian maisteri ja meteorologi. Hän toimi 1970- ja 1980-luvulla Yleisradion tv-uutisten meteorologina. Hän laati 1970-luvulla viiden vuorokauden sääennusteita yhdessä meteorologi Erkki Laitisen kanssa vielä kokemuspohjaisesti käsityönä ilman tietokoneita.


title: Franco Rossi

text: Franco Rossi (28. huhtikuuta 1919 Firenze – 5. kesäkuuta 2000 Rooma) oli italialainen elokuva- ja televisio-ohjaaja, jonka ura ulottui 1950-luvulta 1990-luvulle. Hän aloitti elokuvan parissa mutta siirtyi 1960-luvun lopulta televisiodraaman pariin. Hän ohjasi monia Suomessakin nähtyjä historiallisia television minisarjoja, kuten "Odysseia" (1968, pääosissa Bekim Fehmiu ja Irene Papas) ja "Aeneaan taru" (1971). Vuoden 1982 minisarja "Tarina rakkaudesta ja ystävyydestä" seuraa kolmen roomalaisnuoren vaiheita läpi Italian fasismin ja toisen maailmansodan. Vuoden 1986 minisarja "Poltettu kaupunki" perustuu Henryk Sienkiewiczin Antiikin Roomaan sijoittuvaan romaaniin "Quo vadis". Siinä keisari Neroa esittää Klaus Maria Brandauer.


title: Nälkäinen sydän

text: Nälkäinen sydän on suomalaislaulaja Anna Puun 10. elokuuta 2018 julkaistu viides studioalbumi. Albumi nousi ensimmäisellä listaviikollaan suoraan Suomen virallisen albumilistan ensimmäiseksi.


title: DJ Layla

text: DJ Layla (oikealta nimeltään Natalia Ostasina s. 11. heinäkuuta 1987 Chișinău, Moldova) on romanialainen DJ-muusikko, joka tunnetaan parhaiten hänen vuonna 2009 julkaisemasta hittikappaleesta "Single Lady" (mukana romanialaislaulaja Alissa), joka voitti Radio România Actualităţi-gaalassa kategoriassa "Soitetuimmat radiokappaleet 2009" sekä saavutti sijoituksia top 40-listoilla Romaniassa, Moldovassa ja Venäjällä.


title: Satakunnan pelastuslaitos

text: Satakunnan pelatuslaitos on Porin kaupungin laitos, joka palvelee Satakunnan maakuntaa aluepelastuslaitoksena sopimuspalokuntineen.


title: Satakunnan pelastuslaitos

text: Keski-Uudenmaan pelastuslaitoksen paloasemat ja ensihoitoasemat sijaintikunnittain:


title: Koulutus Päiväntasaajan Guineassa

text: Koulutus Päiväntasaajan Guineassa on maksutonta ja pakollista 14 ikävuoteen asti, ja siitä vastaa opetus-, tiede- ja urheiluministeriö. Koulun aloittaminen muuta ikäluokkaa myöhemmin on tyypillistä: esimerkiksi vuonna 1993 ala-asteelle ilmoittautui 1,497-kertainen määrä oppilaita alakouluikäisiin lapsiin nähden, mutta sen sijaan vain 83,4 % alakouluikäisistä lapsista ilmoittautui kouluun. Koulun jättäminen kesken on yleistä, joskin yleisempää tytöillä kuin pojilla.


title: Koulutus Päiväntasaajan Guineassa

text: Perusasteen koulutus kestää viisi vuotta, ja sitä seuraavat neljä vuotta ensimmäisen tason keskiasteen opintoja ja kolme vuotta toisen tason keskiasteen opintoja. Vuonna 2001 noin 35 % 3–6-vuotiaista lapsista osallistui jonkinlaiseen esikouluun.


title: Koulutus Päiväntasaajan Guineassa

text: Arviolta 45 % oppilaista käy perusasteen koulutuksen loppuun. Vuonna 2000 yhtä opettajaa kohden oli alakoulussa noin 43 oppilasta ja yläkoulussa 23 oppilasta.


title: Koulutus Päiväntasaajan Guineassa

text: Pääosa korkeakouluopinnoista annetaan Päiväntasaajan Guinean kansallisessa yliopistossa. Muita tärkeitä korkeakouluja ovat Enrique Nvó Okenven kansallinen koulu, jolla on kampukset Malabossa ja Batassa, ja espanjalainen etäopetusta tarjoava Universidad Nacional de Educación a Distancia (UNED), jolla on Päiväntasaajan Guineassa kampus Biokossa. Myös Iberoamerican University Foundationilla (FUNIBER) on kampus Malabossa.


title: Koulutus Päiväntasaajan Guineassa

text: Vuonna 2014 arvioitiin, että 95 % aikuisväestöstä ja 98 % 15–24-vuotiaista on lukutaitoisia. Luvut ovat koko Saharan eteläpuolisen Afrikan korkeimmat.


title: Koulutus Päiväntasaajan Guineassa

text: Vuodesta 2003 lähtien koulutusmenot ovat olleet arviolta 0,6 % BKT:sta ja 1,6 % valtion menoista.


title: Faded (Alan Walkerin kappale)

text: Faded on norjalaisen DJ-tuottaja Alan Walkerin kappale. Kappale sisältää norjalaislaulaja Iselin Solheimin esittämiä sanoja ja sen piti tulla julkaistuksi singlenä alun perin 25. marraskuuta 2015, mutta julkaisupäivää lykättiin lopulta päivämäärään 3. joulukuuta 2015. Kappale oli valtava menestys sen päästyä top 10-listoille suuressa osassa niistä valtioista, missä se ylipäätään pääsi listoille ja saavutti top 10-listan kärjen yli kymmenessä valtiossa. Kappaleelle tehty musiikkivideo oli heinäkuussa 2018 videopalvelu YouTuben 32:ksi katsotuin yli 1,8 miljardilla katselukerrallaan.


title: Faded (Alan Walkerin kappale)

text: Walker teki kappaleen live-ensiesiintymisen yhdessä Isel Solheimin ja tukijoukkojen kanssa X Games Oslo 2016-tapahtumassa 27. helmikuuta 2016. Esitys näytettiin suoratoistona Norjan televisiossa.


title: Dmitry Kuleshov

text: Dmitry Kuleshov tai Dmytro Kulieshov (s. 2. huhtikuuta 1988) on ukrainalainen karateka. Hän saavutti EM-pronssia 2017.


title: Dmitry Kuleshov

text: Kuleshov otteli 2016 ruskeavöisenä EM-kilpailuissa Bulgariassa, jossa hän eteni 16 parhaan joukkoon.


title: Dmitry Kuleshov

text: Sittemmin joulukuussa 2016 Kuleshov siirtyi Ukrainan maajoukkueen mukana WKB-liittoon ja saavutti heti pronssia Puolassa järjestetyissä WKB:n ensimmäisissä EM-kilpailuissa.


title: Milnenlahden lento-onnettomuus 1945

text: Milnenlahden lento-onnettomuus 1945 tapahtui 11. syyskuuta 1945, kun Australian kuninkaallisten ilmavoimien Douglas C-47A-30-DK Dakota -kuljetuskone syöksyi Milnenlahteen Papuan territoriossa (nykyisin osa Papua-Uutta-Guineaa). Lennolla oli 19 matkustajaa ja kolme miehistön jäsentä, jotka kaikki kuolivat onnettomuudessa.


title: Milnenlahden lento-onnettomuus 1945

text: Kone lähti Alotausta kello 10.15, ja muutama minuutti sen jälkeen alkoi trooppinen rankkasade. Lentäjä pyysi kello 10.21 paikannusta päästäkseen palaamaan takaisin Alotauhun, mutta koneesta ei sen jälkeen enää kuultu. Koneen arveltiin syöksyneen mereen, ja sitä etsimään lähetettiin veneitä ja lentokoneita. Ainoat jäljet koneesta löydettiin vasta seuraavana päivänä, kun kanootilla matkannut kyläpäällikkö huomasi lahden pinnalla kelluvat kaksi pelastusliiviä, pehmusteita ja öljyä. Muita koneen jäänteitä ei löydetty, vaikka löytöpaikalla räjäytettiin dynamiittia lahden pohjassa, jotta romua nousisi pintaan.


title: Milnenlahden lento-onnettomuus 1945

text: Lennolla oli matkustajina muun muassa erään Bristol Beaufort -pommikoneen koko nelihenkinen miehistö sekä Australian kuninkaallisten ilmavoimien viihderyhmä, heidän joukossaan viulisti, sellisti ja pianisti. Lennolla oli myös Australian Uuden-Guinean hallintoyksikön viranomainen mukanaan käteisenä 2 000 puntaa (nykyrahassa puoli miljoonaa dollaria), joilla oli tarkoitus maksaa alkuasukastyöläisten palkkoja. Koneen miehistölle on pystytetty muistomerkki Bomanan hautausmaalle Port Moresbyssä.


title: Milnenlahden lento-onnettomuus 1945

text: Loppuvuodesta 2011 lahden lounaiskulmasta löytyi hylky, jota epäillään vuoden 1945 onnettomuuskoneeksi. Varmuudella konetta ei kuitenkaan ole tunnistettu.


title: Reino Ruokolainen

text: Reino Olavi Ruokolainen (s. 5. kesäkuuta 1929 Helsinki) on suomalainen sisustusarkkitehti, joka tunnetaan huonekalumuotoilijana ja monien hotellien ja matkailualan yritysten sisustusten suunnittelijana.


title: Reino Ruokolainen

text: Reino Ruokolainen opiskeli keskikoulun jälkeen Taideteollisessa oppilaitoksessa. Hän toimi Haimi Oy:n taiteellisena johtajana vuosina 1956–1963 ja suunnitteli yritykselle paljon moderneja puuhuonekaluja. Hän perusti oman sisustusarkkitehtitoimiston vuonna 1960.


title: Reino Ruokolainen

text: Ruokolainen suunnitteli kymmenien Finnairin Suomessa ja ulkomailla sijaitsevien lipputoimistojen sisustukset 1960- ja 1970-luvulla. Mannerheimintielle vuonna 1971 valmistuneen hotelli Inter-Continentalin (nyk. Scandic Continental) sisustuksen hän suunnitteli yhdessä Ilmari Tapiovaaran ja Antti Nurmesniemen kanssa ja oli vastuussa hotellihuoneiden ilmeestä. Muita Ruokolaisen sisustuksia ovat olleet Helsingin Kuparitalo (1957, Töölönkatu 4) ja Vaasan Central-hotelli (1972).


title: Bonnier Broadcasting

text: Bonnier Broadcasting AB on ruotsalainen mediayhtiö, joka on osa Bonnier-konsernia. Heinäkuussa 2018 julkaistiin tieto, että Telia ostaa Bonnierilta Bonnier Broadcastingin, joka omistaa MTV Oy:n, Mediahubin, C Moren ja ruotsalaisen TV4 AB:n. Kauppa vaatii toteutuakseen kilpailuviranomaisten hyväksynnän. Bonnier Broadcastingin toimitusjohtaja on Casten Almqvist ja hallituksen puheenjohtaja on Tomas Franzén.


title: Kudjero Gapin lento-onnettomuus 1972

text: Kudjero Gapin lento-onnettomuus 1972 tapahtui 28. elokuuta 1972, kun Australian kuninkaallisten ilmavoimien de Havilland Canada DHC-4A Caribou -kuljetuskone törmäsi huonossa säässä laakson reunajyrkänteeseen Kudjero Gapissa Papua-Uudessa-Guineassa. Lennolla oli 25 matkustajaa ja neljä miehistön jäsentä. Heistä 25 kuoli onnettomuudessa ja neljä selvisi elossa.


title: Kudjero Gapin lento-onnettomuus 1972

text: Lennolla kuljetettiin kadettikoululaisia sekä heidän kouluttajiaan, jotka olivat palaamassa harjoitusleiriltä. Kolmen päivän etsintöjen jälkeen viidakosta löytyi neljä kadettikoululaista, jotka olivat selvinneet onnettomuudesta ja lähteneet etsimään apua. Heidän lisäkseen onnettomuuspaikalta pelastettiin viides eloonjäänyt, joka kuitenkin kuoli myöhemmin.


title: Hans Kalt

text: Hans Kalt (26. maaliskuuta 1924 – 2. tammikuuta 2011 Zug) oli sveitsiläinen soutaja, olympiamitalisti ja Euroopan mestari.


title: Hans Kalt

text: Kalt saavutti perämiehettömässä kaksikossa olympiahopeaa Lontoossa 1948 ja olympiapronssia Helsingissä 1952. EM-kilpailuissa hän voitti kultaa vuonna 1950 ja pronssia vuonna 1951.


title: Axel Voss

text: Axel Voss on saksalainen poliitikko ja Euroopan parlamentin jäsen (MEP). Vuonna 2018 hän oli seitsemättä kauttaan Euroopan parlamentissa. Hän CDU -puolueen jäsen.


title: Axel Voss

text: Vuosina 1983–1990 Voss opiskeli lakia Trierin, Münchenin, Freiburgin ja Pariisin yliopistoissa. Vuonna 1990 hän vamistui ja on erikoistunut eurooppa- sekä kansainväiseen oikeuteen. Vuodesta 1994 nän työskenteli asianajajana, ja vuonna 2009 hänet valittiin Euroopan parlamenttiin.


title: Axel Voss

text: Europarlamentissa Voss on ollut yhtenä EU:n uuden tekijänoikeusdirektiivin päävalmistelijoista.


title: Dan-airin lento 1008

text: Dan-airin lento 1008 oli Dan-Airin kansainvälinen tilauslento Manchesterin lentoasemalta Yhdistyneessä kuningaskunnassa Teneriffan pohjoiselle lentoasemalle Kanariansaarilla.


title: Dan-airin lento 1008

text: Lentoa 25. huhtikuuta 1980 operoinut Boeing 727-46 -matkustajalentokone törmäsi vuorenrinteeseen lentäjän virheen seurauksena. Koneessa olleet kahdeksan miehistön jäsentä ja 138 matkustajaa menehtyivät onnettomuudessa.


title: Monopoli (kaupunki)

text: Monopoli on kaupunki Etelä-Italiassa, Apulian alueella, Barin metropolikaupungissa. Kaupunki sijaitsee Adrianmeren rannalla, noin 40 kilometriä Barista kaakkoon. Kaupungissa on vajaat 50 000 asukasta.


title: Gallipoli (Italia)

text: Gallipoli on kaupunki Etelä-Italiassa, Apulian alueella, Leccen maakunnassa. Kaupunki sijaitsee Salenton niemimaalla, Joonianmeren rannalla. Kaupungissa on runsaat 20 000 asukasta.


title: Gallipoli (täsmennyssivu)

text: Gallipoli tarkoittaa muun muassa seuraavaa:


title: Joseph Ankrah

text: Joseph Arthur Ankrah (18. elokuuta 1915 – 25. marraskuuta 1992) oli ghanalainen sotilas, joka toimi maansa valtionpäämiehenä sotilasjuntan johdossa vuosina 1966–1969.


title: Joseph Ankrah

text: Ankrah sai sotilaskoulutuksensa siirtomaa-aikana englantilaisilta, nousi kenraalimajuriksi ja puolustusvoimien ylipäällikön varamieheksi. Hän osallistui sotatoimiin toisessa maailmansodassa ja YK:n rauhanturvaajana Kongossa. Sotilasvallankaappauksen jälkeen jo eläkkeellä ollut Ankrah kutsuttiin valtionpäämieheksi ja puolustusvoimien ylipäälliköksi. Hän joutui eroamaan lahjusskandaalin takia.


title: C30

text: C30 on tyyppimerkintä Suur-Tukholman liikenteen tilaamille 96 metrojunavaunulle. Vuonna 2013 vahvistettiin Bombardierin toimittavan MOVIA-vaunutyyppiin perustuvat metrojunat. Tilauksen arvo on noin viisi miljardia kruunua, ja vaunut valmistetaan Saksassa.


title: C30

text: Ensimmäinen juna toimitettiin kesäkuussa 2018 ja loput vaiheittain vuoteen 2021 mennessä. Junat otetaan käyttöön lähinnä punaisella linjalla, jonka on tarkoitus saada samalla uusi liikenteenohjausjärjestelmä. Vaunuilla korvataan vanhimmat C6H-, C14- ja C15-junat. Toiseksi uusimpaan C20-junaan verrattuna junassa on vähemmän istumapaikkoja, jäähdytysilmastointi, enemmän niin sanottua monikäyttötilaa lastenvaunuille ja pyörätuolille sekä useampi ovipari.


title: C30

text: Vaunujen hankinta viivästyi kustannusten kasvettua prosessin aikana tiukennettujen laatuvaatimusten takia. Lopulta tarjouspyyntöön saatiin vain yksi kelvollinen tarjous. Tammikuussa 2012 hankinta päätettiin teettää uudelleen uusilla laatuvaatimuksilla, muun muassa automaattimetron valmiudella. Tällä kertaa SL asetti vain vaadituista ominaisuuksista, mutta antoi vapaat kädet valmistajille niiden saavuttamiseen. Kustannuksia laski myös päätös siirtyä kolmijakoisista junista kansainvälisen standardin mukaisiin kaksijakoisiin.


title: Manarin lento-onnettomuus 1979

text: Manarin lento-onnettomuus 1979 tapahtui 23. joulukuuta 1979, kun reittilennolla Papua-Uuden-Guinean Port Moresbystä Manariin ollut Douglas Airwaysin GAF N22B Nomad syöksyi maahan Manarin lentoasemalla. Lennolla oli 14 matkustajaa ja kaksi miehistön jäsentä, ja kaikki kuolivat onnettomuudessa. Se on pahin GAF Nomadille sattunut onnettomuus.


title: Manarin lento-onnettomuus 1979

text: Kone ehti Manariin laskeutuessaan jo koskettaa maata, mutta lentäjä teki sen jälkeen ylösvedon. Kone kallistui vasemmalle ja alkoi syöksyä jyrkästi alaspäin, kunnes osui lopulta kiitotien viereiseen rinteeseen.


title: Erik Back

text: Erik Vilhelm Back (s. 21. maaliskuuta 1994 Helsinki) on suomalainen pikajuoksija. Hän edustaa HIFK-friidrottia ja häntä valmentaa Atte Pettinen.


title: Erik Back

text: Kalevan kisoissa Back on ollut 400 metrillä pronssilla vuonna 2018 ajalla 48,25 s. Viestijuoksun Suomen-mestaruuskilpailuissa hän voittanut 4 × 400 metrin Suomen-mestaruuden vuosina 2013, 2014 ja 2015, hopeaa vuonna 2016 ja pronssia vuonna 2017. Sisäratojen SM-kilpailuissa Back on saavuttanut 400 metrillä hopeaa vuonna 2018 ja pronssia vuonna 2012 sekä viesteissä kultaa vuosina 2012 ja 2018 ja hopeaa vuosina 2014 ja 2017. Aikuisten maaotteluedustuksia Backilla on vuosilta 2013–2018.


title: Erik Back

text: Lähde


title: Wigner–Seitzin solu

text: Wigner–Seitzin solu on kiinteän olomuodon fysiikassa ja kristallografiassa se kiteen kutakin atomia ympäröivä alueen, joka on lähempänä kyseisen atomin ydintä kuin minkään muun atomin ydintä. Se on saanut nimensä kiinteän olomuodon fysiikan tutkijoiden Eugene Wignerin ja Frederick Seitzin mukaan. Wigner–Seitzin solua vastaava geometrinen käsite on Voronoin monitahokas.


title: Wigner–Seitzin solu

text: Kiteille ominaista on, että niissä atomit ovat järjestyneet säännölliseksi kolmiulotteiseksi rakenteeksi, jota sanotaan hilaksi. Kaikki kiteisten aineiden tyypilliset ominaisuudet johtuvat tästä hyvin järjestyneestä rakenteesta. Kidehilalla on diskreetti siirtosymmetria. Tällaisen jaksollisen systeemin mallintamiseksi ja tutkimiseksi tarvitaan matemaattisia käsitteitä, jotka kuvaavat symmetriaa ja joiden avulla voidaan tehdä päätelmiä niistä aineen ominaisuuksista, jotka seuraavat tästä symmetriasta. Wigner–Seitzin solu on eräs sellainen matemaattinen käsite.


title: Wigner–Seitzin solu

text: Wigner–Seitzin solu on esimerkki alkeiskopista eli sellaisesta yksikkökopista, jossa on yksi ja vain yksi hilapiste. Missä tahansa hilassa voidaan kuitenkin määritellä mahdolliset alkeiskopit useilla eri tavoilla, mutta vain yksi niistä antaa tulokseksi Wigner–Seitzin solut. Kuhunkin tällaiseen soluun kuuluvat ne avaruuden pisteet, jotka ovat lähempänä sen keskellä olevaa hilapistettä kuin mitään muuta hilapistettä.


title: Wigner–Seitzin solu

text: Hilapistettä ympäröivä Wigner–Seitzin solu määritellään niiden avaruuden pisteiden uraksi, jotka ovat lähempänä kyseistä hilapistettä kuin mitään muuta hilapistettä.


title: Wigner–Seitzin solu

text: Määritelmästä seuraa, että atomeja ympäröivät Wigner–Seitzin solut täyttävät koko Bravais'n hilan ilman, että niiden väliin jää aukkoja.


title: Wigner–Seitzin solu

text: Wigner–Seitzin solut voidaan muodostaa piirtämällä toisiaan lähimpänä olevia hilapisteitä toisiinsa yhdistäviä niille janoille niitä vastaan kohtisuorat tasot, jotka kulkevat näiden janojen keskipisteiden kautta.


title: Wigner–Seitzin solu

text: Kidehilan käänteishilan Wigner–Seitzin solua käänteis- eli momenttiavaruudessa sanotaan Brilloinin vyöhykkeeksi.